title: 2013/697/KĀDP: Politikas un drošības komitejas Lēmums EUTM Mali/3/2013 ( 2013. gada 12. novembris ), ar ko pieņem trešo valstu palīdzību Eiropas Savienības militārajā misijā, lai palīdzētu Mali bruņoto spēku apmācībā ( EUTM Mali)

text:
               30.11.2013

               LV

               Eiropas Savienības Oficiālais Vēstnesis

               L 320/33

         POLITIKAS UN DROŠĪBAS KOMITEJAS LĒMUMSEUTMMALI/3/2013
   (2013. gada 12. novembris),
   ar ko pieņem trešo valstu palīdzību Eiropas Savienības militārajā misijā, lai palīdzētu Mali bruņoto spēku apmācībā (EUTM Mali)
   (2013/697/KĀDP)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Lēmumu 2013/34/KĀDP (2013. gada 17. janvāris) par Eiropas Savienības militāro misiju, lai palīdzētu Mali bruņoto spēku apmācībā (EUTM Mali) (1), un jo īpaši tā 8. panta 2. punktu,
   tā kā:

               (1)

               Atbilstīgi Lēmuma 2013/34/KĀDP 8. panta 2. punktam Padome pilnvaroja Politikas un drošības komiteju (PDK) pieņemt attiecīgus lēmumus par trešo valstu piedāvātās palīdzības pieņemšanu.

               (2)

               Ievērojot ES misijas komandiera ieteikumu un Eiropas Savienības Militārās komitejas ieteikumu par Šveices Konfederācijas palīdzību, Šveices Konfederācijas palīdzība būtu jāpieņem.

               (3)

               Saskaņā ar 5. pantu Protokolā (Nr. 22) par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un ieviešanā. Tādēļ Dānija nepiedalās šā lēmuma pieņemšanā un Dānijai tas nav saistošs un nav jāpiemēro,

         IR PIEŅĒMUSI ŠO LĒMUMU.
   1. pants
   Trešo valstu palīdzība
   1.   Šveices Konfederācijas palīdzība Eiropas Savienības militārajai misijai, lai palīdzētu Mali bruņoto spēku apmācībā (EUTM Mali), tiek pieņemta un tiek uzskatīta par būtisku.
   2.   Šveices Konfederācija tiek atbrīvota no finanšu ieguldījumiem EUTM Mali budžetā.
   2. pants
   Stāšanās spēkā
   Šis lēmums stājas spēkā tā pieņemšanas dienā.

      Briselē, 2013. gada 12. novembrī

            Politikas un drošības komitejas vārdā –

            priekšsēdētājs

         W. STEVENS

      (1)  OV L 14, 18.1.2013., 19. lpp.


title: Padomes Lēmums (ES) 2017/479 (2016. gada 8. decembris) par to, lai Savienības vārdā parakstītu un provizoriski piemērotu Nolīgumu starp Eiropas Savienību un Norvēģijas Karalisti par papildu noteikumiem 2014.–2020. gada laikposmam saistībā ar finansiāla atbalsta instrumentu ārējām robežām un vīzām, kas ir daļa no Iekšējās drošības fonda

text:
               21.3.2017

               LV

               Eiropas Savienības Oficiālais Vēstnesis

               L 75/1

         PADOMES LĒMUMS (ES) 2017/479
   (2016. gada 8. decembris)
   par to, lai Savienības vārdā parakstītu un provizoriski piemērotu Nolīgumu starp Eiropas Savienību un Norvēģijas Karalisti par papildu noteikumiem 2014.–2020. gada laikposmam saistībā ar finansiāla atbalsta instrumentu ārējām robežām un vīzām, kas ir daļa no Iekšējās drošības fonda
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 77. panta 2. punktu saistībā ar 218. panta 5. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas Parlamenta un Padomes Regulā (ES) Nr. 515/2014 (1) ir paredzēts, ka valstīm, kas asociētas Šengenas acquis īstenošanā, piemērošanā un pilnveidošanā, jāpiedalās instrumentā saskaņā ar tā noteikumiem un ka jānoslēdz vienošanās par minēto valstu finansiālajām iemaksām un papildu noteikumiem, kas nepieciešami šādai līdzdalībai, tostarp par noteikumiem, kas nodrošina Savienības finanšu interešu aizsardzību un Revīzijas palātas tiesības veikt revīziju.

               (2)

               Padome 2014. gada 14. jūlijā pilnvaroja Komisiju sākt sarunas ar Norvēģijas Karalisti, Islandes Republiku, Šveices Konfederāciju un Lihtenšteinas Firstisti par nolīgumu, ar ko nosaka kārtību, kādā tās piedalās Iekšējās drošības fonda robežu un vīzu instrumentā 2014.–2020. gada laikposmam. Sarunas ar Norvēģijas Karalisti tika sekmīgi pabeigtas, 2016. gada 5. jūlijā parafējot nolīgumu.

               (3)

               Saskaņā ar 1. un 2. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās šā lēmuma pieņemšanā, un Dānijai šis lēmums nav saistošs un nav jāpiemēro. Tā kā šis lēmums pilnveido Šengenas acquis, Dānija saskaņā ar minētā protokola 4. pantu sešos mēnešos pēc tam, kad Padome ir pieņēmusi lēmumu par šo lēmumu, izlemj, vai tā šo lēmumu ieviesīs savos tiesību aktos.

               (4)

               Šis lēmums ir to Šengenas acquis noteikumu pilnveidošana, kuru īstenošanā Apvienotā Karaliste nepiedalās saskaņā ar Padomes Lēmumu 2000/365/EK (2); tādēļ Apvienotā Karaliste nepiedalās šā lēmuma pieņemšanā, un tas tai nav saistošs un nav jāpiemēro.

               (5)

               Šis lēmums ir to Šengenas acquis noteikumu pilnveidošana, kuru īstenošanā Īrija nepiedalās saskaņā ar Padomes Lēmumu 2002/192/EK (3); tādēļ Īrija nepiedalās šā lēmuma pieņemšanā, un tas tai nav saistošs un nav jāpiemēro.

               (6)

               Nolīgums būtu jāparaksta Savienības vārdā, ņemot vērā tā noslēgšanu vēlāk.

               (7)

               Saskaņā ar nolīguma 19. panta 4. punktu nolīgums būtu jāpiemēro provizoriski no nākamās dienas pēc tā parakstīšanas, izņemot nolīguma 5. pantu,

         IR PIEŅĒMUSI ŠO LĒMUMU.
   1. pants
   Ar šo atļauj Savienības vārdā parakstīt Nolīgumu starp Eiropas Savienību un Norvēģijas Karalisti par papildu noteikumiem 2014.–2020. gada laikposmam saistībā ar finansiāla atbalsta instrumentu ārējām robežām un vīzām, kas ir daļa no Iekšējās drošības fonda, ņemot vērā minētā nolīguma noslēgšanu.
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt nolīgumu.
   3. pants
   Nolīgumu, izņemot tā 5. pantu, saskaņā ar tā 19. panta 4. punktu provizoriski piemēro no nākamās dienas pēc tā parakstīšanas (4), kamēr tiek pabeigtas procedūras tā noslēgšanai.
   4. pants
   Šis lēmums stājas spēkā tā pieņemšanas dienā.

      Briselē, 2016. gada 8. decembrī

            Padomes vārdā –

            priekšsēdētāja

         L. ŽITŇANSKÁ

      (1)  Eiropas Parlamenta un Padomes Regula (ES) Nr. 515/2014 (2014. gada 16. aprīlis), ar ko kā daļu no Iekšējās drošības fonda izveido finansiāla atbalsta instrumentu ārējām robežām un vīzām un atceļ Lēmumu Nr. 574/2007/EK (OV L 150, 20.5.2014., 143. lpp.).

      (2)  Padomes Lēmums 2000/365/EK (2000. gada 29. maijs) par Lielbritānijas un Ziemeļīrijas Apvienotās Karalistes lūgumu piedalīties dažu Šengenas acquis noteikumu īstenošanā (OV L 131, 1.6.2000., 43. lpp.).

      (3)  Padomes Lēmums 2002/192/EK (2002. gada 28. februāris) par Īrijas lūgumu piedalīties dažu Šengenas acquis noteikumu īstenošanā (OV L 64, 7.3.2002., 20. lpp.).

      (4)  Dienu, no kuras nolīgumu piemēro provizoriski, Padomes Ģenerālsekretariāts publicēs Eiropas Savienības Oficiālajā Vēstnesī.


title: Eiropas Parlamenta un Padomes Lēmums Nr. 1530/2007/EK ( 2007. gada 24. oktobris ) par ES Solidaritātes fonda mobilizēšanu saskaņā ar 26. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību

text:
               21.12.2007

               LV

               Eiropas Savienības Oficiālais Vēstnesis

               L 337/1

      EIROPAS PARLAMENTA UN PADOMES LĒMUMS Nr. 1530/2007/EK
   (2007. gada 24. oktobris)
   par ES Solidaritātes fonda mobilizēšanu saskaņā ar 26. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību
   EIROPAS PARLAMENTS UN EIROPAS SAVIENĪBAS PADOME,
   ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību (1) un jo īpaši tā 26. punktu,
   ņemot vērā Padomes 2002. gada 11. novembra Regulu (EK) Nr. 2012/2002, ar ko izveido Eiropas Savienības Solidaritātes fondu (2),
   ņemot vērā Komisijas priekšlikumu,
   tā kā:

               (1)

               Eiropas Savienība ir izveidojusi Eiropas Savienības Solidaritātes fondu (še turpmāk – “Fonds”), lai apliecinātu solidaritāti ar katastrofu skarto reģionu iedzīvotājiem.

               (2)

               Saskaņā ar 2006. gada 17. maija Iestāžu nolīgumu Fonda līdzekļus var mobilizēt, nepārsniedzot EUR 1 miljarda maksimālo apjomu gadā.

               (3)

               Regulā (EK) Nr. 2012/2002 ir paredzēta kārtība Fonda līdzekļu mobilizēšanai.

               (4)

               Vācija un Francija ir iesniegušas pieteikumus Fonda mobilizēšanai saistībā ar divām spēcīgas vētras un tropiskā ciklona izraisītām dabas katastrofām,

         IR NOLĒMUŠI ŠĀDI.
   1. pants
   Eiropas Savienības 2007. finanšu gada vispārējā budžetā mobilizē Eiropas Savienības Solidaritātes fondu, lai nodrošinātu EUR 172 195 985 saistību un maksājumu apropriācijām.
   2. pants
   Šo lēmumu publicē Eiropas Savienības Oficiālajā Vēstnesī.

      Strasbūrā, 2007. gada 24. oktobrī

            Eiropas Parlamenta vārdā —

            priekšsēdētājs

         H.-G. PÖTTERING

            Padomes vārdā —

            priekšsēdētājs

         M. LOBO ANTUNES

      (1)  OV C 139, 14.6.2006., 1. lpp.

      (2)  OV L 311, 14.11.2002., 3. lpp.


               12.8.2016

               LV

               Eiropas Savienības Oficiālais Vēstnesis

               C 294/60

         P8_TA(2014)0084
   Vienotā noregulējuma valdes locekļu iecelšana *
   Eiropas Parlamenta 2014. gada 16. decembra lēmums par Komisijas priekšlikumu par Vienotās noregulējuma valdes priekšsēdētāja, priekšsēdētāja vietnieka un locekļu iecelšanu (C(2014)9456 – C8-0284/2014 – 2014/0901(NLE))
   (Apstiprināšana)
   (2016/C 294/21)

      Eiropas Parlaments,

               —

               ņemot vērā Komisijas 2014. gada 5. decembra priekšlikumu par Vienotās noregulējuma valdes priekšsēdētāja, priekšsēdētāja vietnieka un locekļu iecelšanu (C(2014)9456),

               —

               ņemot vērā 56. panta 6. punktu Eiropas Parlamenta un Padomes 2014. gada 15. jūlija Regulā (ES) Nr. 806/2014, ar ko izveido vienādus noteikumus un vienotu procedūru kredītiestāžu un noteiktu ieguldījumu brokeru sabiedrību noregulējumam, izmantojot vienotu noregulējuma mehānismu un vienotu noregulējuma fondu, un groza Regulu (ES) Nr. 1093/2010 (1),

               —

               ņemot vērā Reglamentu,

               —

               ņemot vērā Ekonomikas un monetārās komitejas ziņojumu (A8-0070/2014),

               A.

               tā kā Regulas (ES) Nr. 806/2014 56. panta 4. punktā ir paredzēts, ka minētās regulas 43. panta 1. punkta b) apakšpunktā paredzētos Vienotās noregulējuma valdes (Valde) priekšsēdētāju, priekšsēdētāja vietnieku un locekļus ieceļ, pamatojoties uz nopelniem, prasmēm, zināšanām banku un finanšu jautājumos un pieredzi finanšu uzraudzības, regulējuma un banku noregulējuma jomā;

               B.

               tā kā Regulas (ES) Nr. 806/2014 56. panta 4. punktā ir paredzēts, ka Valdes locekļu iecelšanā ņem vērā dzimumu līdzsvara principu, pieredzi un kvalifikāciju;

               C.

               tā kā saskaņā ar Regulas (ES) Nr. 806/2014 56. panta 6. punktu Komisija 2014. gada 19. novembrī pieņēma Valdes priekšsēdētāja un priekšsēdētāja vietnieka amata kandidātu sarakstu;

               D.

               tā kā saskaņā ar Regulas (ES) Nr. 806/2014 56. panta 6. punktu Komisija 2014. gada 1. decembrī pieņēma minētās regulas 43. panta 1. punkta b) apakšpunktā paredzēto Valdes locekļu amata kandidātu sarakstu;

               E.

               tā kā saskaņā ar Regulas (ES) Nr. 806/2014 56. panta 6. punktu šie abi saraksti tika iesniegti Parlamentam;

               F.

               tā kā Komisija 2014. gada 5. decembrī pieņēma priekšlikumu par Vienotās noregulējuma valdes priekšsēdētāja, priekšsēdētāja vietnieka un locekļu iecelšanu un nosūtīja šo priekšlikumu Parlamentam;

               G.

               tā kā Parlamenta Ekonomikas un monetārā komitejas pēc tam pārbaudīja izvirzīto Valdes priekšsēdētāja, priekšsēdētāja vietnieka un locekļu amata kandidātu atbilstību, jo īpaši ņemot vērā Regulas (ES) Nr. 806/2014 56. panta 4. punktā paredzētās prasības;

               H.

               tā kā komiteja 2014. gada 8. decembrī rīkoja izvirzītās Valdes priekšsēdētāja amata kandidātes Elke König uzklausīšanu, kuras sākumā viņa sniedza paziņojumu un pēc tam atbildēja uz komitejas locekļu jautājumiem;

               I.

               tā kā komiteja 2014. gada 9. decembrī rīkoja izvirzītā Valdes priekšsēdētāja vietnieka amata kandidāta Timo Löyttyniemi, kā arī četru izvirzīto Valdes locekļu amata kandidātu Mauro Grande, Antonio Carrascosa, Joanne Kellermann un Dominique Laboureix uzklausīšanu; visi pieci izvirzītie kandidāti uzklausīšanā vispirms sniedza paziņojumu un pēc tam atbildēja uz komitejas locekļu jautājumiem,

               1.

               apstiprina Komisijas priekšlikumu iecelt šādus izvirzītos kandidātus:

                           a)

                              Elke König par Valdes priekšsēdētāju,

                           b)

                              Timo Löyttyniemi par Valdes priekšsēdētāja vietnieku,

                           c)

                              Mauro Grande par Valdes locekli,

                           d)

                              Antonio Carrascosa par Valdes locekli,

                           e)

                              Joanne Kellermann par Valdes locekli,

                           f)

                              Dominique Laboureix par Valdes locekli;

               2.

               uzdod priekšsēdētājam nosūtīt šo lēmumu Padomei, Komisijai un dalībvalstu valdībām.

      (1)  OV L 225, 30.07.2014., 1. lpp.


title: Padomes Lēmums (ES) 2015/890 (2015. gada 8. jūnijs) par nostāju, kas Eiropas Savienības vārdā jāieņem EEZ Apvienotajā komitejā attiecībā uz grozījumu EEZ līguma II pielikumā (Tehniskie noteikumi, standarti, testēšana un sertifikācija) (Jauni pārtikas produkti)

text:
                  11.6.2015

                  LV

                  Eiropas Savienības Oficiālais Vēstnesis

                  L 146/5

            PADOMES LĒMUMS (ES) 2015/890
      (2015. gada 8. jūnijs)
      par nostāju, kas Eiropas Savienības vārdā jāieņem EEZ Apvienotajā komitejā attiecībā uz grozījumu EEZ līguma II pielikumā (Tehniskie noteikumi, standarti, testēšana un sertifikācija) (Jauni pārtikas produkti)
      EIROPAS SAVIENĪBAS PADOME,
      ņemot vērā Līgumu par Eiropas Savienības darbību un jo īpaši tā 114. pantu saistībā ar 218. panta 9. punktu,
      ņemot vērā Padomes Regulu (EK) Nr. 2894/94 (1994. gada 28. novembris) par Līguma par Eiropas Ekonomikas zonu īstenošanas kārtību (1) un jo īpaši tās 1. panta 3. punktu,
      ņemot vērā Eiropas Komisijas priekšlikumu,
      tā kā:

                  (1)

                  Līgums par Eiropas Ekonomikas zonu (2) (turpmāk “EEZ līgums”) stājās spēkā 1994. gada 1. janvārī.

                  (2)

                  Saskaņā ar EEZ līguma 98. pantu EEZ Apvienotā komiteja var pieņemt lēmumu grozīt inter alia EEZ līguma II pielikumu.

                  (3)

                  EEZ līguma II pielikums ietver konkrētus noteikumus un kārtību attiecībā uz tehniskajiem noteikumiem, standartiem, testēšanu un sertifikāciju.

                  (4)

                  EEZ līgumā ir iekļaujama Eiropas Parlamenta un Padomes Regula (EK) Nr. 258/97 (3).

                  (5)

                  EEZ līgumā ir iekļaujama Komisijas Regula (EK) Nr. 1852/2001 (4).

                  (6)

                  EEZ līgumā ir iekļaujams Komisijas Ieteikums 97/618/EK (5).

                  (7)

                  EEZ līgumā ir iekļaujams Eiropas Parlamenta un Padomes Regulas (EK) Nr. 1829/2003 (6) 38. pants, ar ko veic grozījumus Regulā (EK) Nr. 258/97.

                  (8)

                  Tādēļ attiecīgi būtu jāgroza EEZ līguma II pielikums.

                  (9)

                  Tādēļ Savienības nostājas EEZ Apvienotajā komitejā pamatā vajadzētu būt pievienotajam lēmuma projektam,

            IR PIEŅĒMUSI ŠO LĒMUMU.
      1. pants
      Nostājas, kas Savienības vārdā jāieņem EEZ Apvienotajā komitejā par ierosināto grozījumu EEZ līguma II pielikumā (Tehniskie noteikumi, standarti, testēšana un sertifikācija), pamatā ir EEZ Apvienotās komitejas lēmuma projekts, kas pievienots šim lēmumam.
      2. pants
      Šis lēmums stājas spēkā tā pieņemšanas dienā.

         Luksemburgā, 2015. gada 8. jūnijā

               Padomes vārdā –

               priekšsēdētāja

            D. REIZNIECE-OZOLA

         (1)  OV L 305, 30.11.1994., 6. lpp.

         (2)  OV L 1, 3.1.1994., 3. lpp.

         (3)  Eiropas Parlamenta un Padomes Regula (EK) Nr. 258/97 (1997. gada 27. janvāris), kas attiecas uz jauniem pārtikas produktiem un jaunām pārtikas produktu sastāvdaļām (OV L 43, 14.2.1997., 1. lpp.).

         (4)  Komisijas Regula (EK) Nr. 1852/2001 (2001. gada 20. septembris), ar ko paredz sīki izstrādātus noteikumus par to, kā konkrētu informāciju darīt publiski pieejamu un kā aizsargāt informāciju, kura iesniegta saskaņā ar Eiropas Parlamenta un Padomes Regulu (EK) Nr. 258/97 (OV L 253, 21.9.2001., 17. lpp.).

         (5)  Komisijas Ieteikums 97/618/EK (1997. gada 29. jūlijs) par zinātniskajiem aspektiem un informācijas sniegšanu, kas vajadzīga pieteikumu noformēšanai, lai laistu tirgū jaunus pārtikas produktus un jaunas pārtikas produktu sastāvdaļas, kā arī sākotnējo novērtējuma ziņojumu sagatavošanai saskaņā ar Eiropas Parlamenta un Padomes Regulu (EK) Nr. 258/97 (OV L 253, 16.9.1997., 1. lpp.).

         (6)  Eiropas Parlamenta un Padomes Regula (EK) Nr. 1829/2003 (2003. gada 22. septembris) par ģenētiski modificētu pārtiku un barību (OV L 268, 18.10.2003., 1. lpp.).

         PROJEKTS
         EEZ APVIENOTĀS KOMITEJAS LĒMUMS Nr. …/2015
         (… gada …),
         ar ko groza EEZ līguma II pielikumu (Tehniskie noteikumi, standarti, testēšana un sertifikācija)
         EEZ APVIENOTĀ KOMITEJA,
         ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
         tā kā:

                     (1)

                     EEZ līgumā ir iekļaujama Eiropas Parlamenta un Padomes Regula (EK) Nr. 258/97 (1997. gada 27. janvāris), kas attiecas uz jauniem pārtikas produktiem un jaunām pārtikas produktu sastāvdaļām (1).

                     (2)

                     EEZ līgumā ir iekļaujama Komisijas Regula (EK) Nr. 1852/2001 (2001. gada 20. septembris), ar ko paredz sīki izstrādātus noteikumus par to, kā konkrētu informāciju darīt publiski pieejamu un kā aizsargāt informāciju, kura iesniegta saskaņā ar Eiropas Parlamenta un Padomes Regulu (EK) Nr. 258/97 (2).

                     (3)

                     EEZ līgumā ir iekļaujams Komisijas Ieteikums 97/618/EK (1997. gada 29. jūlijs) par zinātniskajiem aspektiem un informācijas sniegšanu, kas vajadzīga pieteikumu noformēšanai, lai laistu tirgū jaunus pārtikas produktus un jaunas pārtikas produktu sastāvdaļas, kā arī sākotnējo novērtējuma ziņojumu sagatavošanai saskaņā ar Eiropas Parlamenta un Padomes Regulu (EK) Nr. 258/97 (3).

                     (4)

                     EEZ līgumā ir iekļaujams Eiropas Parlamenta un Padomes Regulas (EK) Nr. 1829/2003 (2003. gada 22. septembris) par ģenētiski modificētu pārtiku un barību (4) 38. pants, ar ko veic grozījumus Regulā (EK) Nr. 258/97.

                     (5)

                     Šis lēmums attiecas uz tiesību aktiem pārtikas produktu jomā. Tiesību akti par pārtikas produktiem neattiecas uz Lihtenšteinu, kamēr uz to attiecina Nolīgumu starp Eiropas Kopienu un Šveices Konfederāciju par lauksaimniecības produktu tirdzniecību, kā tas ir precizēts EEZ līguma II pielikuma XII nodaļas ievadā. Tādēļ šis lēmums nav piemērojams Lihtenšteinai.

                     (6)

                     Tādēļ būtu attiecīgi jāgroza EEZ līguma II pielikums,

               IR PIEŅĒMUSI ŠO LĒMUMU.
         1. pants
         EEZ līguma II pielikuma XII nodaļu groza šādi:

                     1)

                     pēc 97. punkta (Eiropas Parlamenta un Padomes Regula (ES) Nr. 1169/2011) pievieno šādu tekstu:

                                 “98.

                                    31997 R 0258: Eiropas Parlamenta un Padomes Regula (EK) Nr. 258/97 (1997. gada 27. janvāris), kas attiecas uz jauniem pārtikas produktiem un jaunām pārtikas produktu sastāvdaļām (OV L 43, 14.2.1997., 1. lpp.), kurā veikti grozījumi ar:

                                             —

                                                32003 R 1829: Eiropas Parlamenta un Padomes Regulu (EK) Nr. 1829/2003 (2003. gada 22. septembris) (OV L 268, 18.10.2003., 1. lpp.),

                                             —

                                                32008 R 1332: Eiropas Parlamenta un Padomes Regulu (EK) Nr. 1332/2008 (2008. gada 16. decembris) (OV L 354, 31.12.2008., 7. lpp.).

                                       Šā līguma vajadzībām regulas noteikumus pielāgo šādi.
                                 Regulas 7. pantā pievieno šādu tekstu:
                                 “Gadījumos, kad Komisija pieņem atļaujas lēmumus, arī EBTA valstis 30 dienu laikā, kopš pieņemts Kopienas lēmums, pieņem attiecīgus lēmumus. EEZ Apvienotā komiteja ir informēta un periodiski publicē lēmumu sarakstus Oficiālā Vēstneša EEZ papildinājumā.
                                 Ja rodas kādas nesaskaņas starp Līgumslēdzējām pusēm attiecībā uz šo noteikumu administrēšanu, mutatis mutandis piemēro Līguma VII daļu.”

                                 99.

                                    32001 R 1852: Komisijas Regula (EK) Nr. 1852/2001 (2001. gada 20. septembris), ar ko paredz sīki izstrādātus noteikumus par to, kā konkrētu informāciju darīt publiski pieejamu un kā aizsargāt informāciju, kura iesniegta saskaņā ar Eiropas Parlamenta un Padomes Regulu (EK) Nr. 258/97 (OV L 253, 21.9.2001., 17. lpp.).”;

                     2)

                     zem virsraksta “TIESĪBU AKTI, KAS PIENĀCĪGI JĀŅEM VĒRĀ EBTA VALSTĪM UN EBTA UZRAUDZĪBAS IESTĀDEI” pēc 16. punkta (Komisijas Ieteikums 2013/647/ES) pievieno šādu punktu:

                                 “17.

                                    31997 H 0618: Komisijas Ieteikums 97/618/EK (1997. gada 29. jūlijs) par zinātniskajiem aspektiem un informācijas sniegšanu, kas vajadzīga pieteikumu noformēšanai, lai laistu tirgū jaunus pārtikas produktus un jaunas pārtikas produktu sastāvdaļas, kā arī sākotnējo novērtējuma ziņojumu sagatavošanai saskaņā ar Eiropas Parlamenta un Padomes Regulu (EK) Nr. 258/97 (OV L 253, 16.9.1997., 1. lpp.).”

               2. pants

            Eiropas Savienības Oficiālā Vēstneša EEZ papildinājumā publicējamais Regulu (EK) Nr. 258/97, (EK) Nr. 1852/2001, (EK) Nr. 1829/2003 un Ieteikuma 97/618/EK teksts islandiešu un norvēģu valodā ir autentisks.
         3. pants
         Šis lēmums stājas spēkā …, ja EEZ Apvienotajai komitejai ir iesniegti visi paziņojumi saskaņā ar Līguma 103. panta 1. punktu (*).
         4. pants
         Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.

            Briselē, …

                  EEZ Apvienotās komitejas vārdā –

                  priekšsēdētājs

               …

                  EEZ Apvienotās komitejas

                  sekretāri –

               …

            (1)  OV L 43, 14.2.1997., 1. lpp.

            (2)  OV L 253, 21.9.2001., 17. lpp.

            (3)  OV L 253, 16.9.1997., 1. lpp.

            (4)  OV L 268, 18.10.2003., 1. lpp.

            (*)  [Konstitucionālās prasības nav norādītas.] [Konstitucionālās prasības ir norādītas.]


title: 2011/771/ES: Eiropas Parlamenta un Padomes Lēmums ( 2011. gada 16. novembris ) par Eiropas Globalizācijas pielāgošanās fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Grieķijas pieteikums EGF/2011/004 EL/ ALDI Hellas )

text:
               30.11.2011

               LV

               Eiropas Savienības Oficiālais Vēstnesis

               L 317/29

         EIROPAS PARLAMENTA UN PADOMES LĒMUMS
   (2011. gada 16. novembris)
   par Eiropas Globalizācijas pielāgošanās fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Grieķijas pieteikums EGF/2011/004 EL/ALDI Hellas)
   (2011/771/ES)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību (1) un jo īpaši tā 28. punktu,
   ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanās fonda izveidi (2) un jo īpaši tās 12. panta 3. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas Globalizācijas pielāgošanās fonds (EGF) tika izveidots, lai sniegtu papildu atbalstu darbiniekiem, kuru atlaišana saistīta ar globalizācijas izraisītām lielām strukturālām pārmaiņām pasaules tirdzniecības sistēmā, un lai palīdzētu viņiem atgriezties darba tirgū.

               (2)

               Attiecībā uz pieteikumiem, kas iesniegti, sākot ar 2009. gada 1. maiju, EGF darbības joma ir paplašināta, tajā iekļaujot atbalstu darbiniekiem, kuru atlaišana ir tieši saistīta ar pasaules finanšu un ekonomikas krīzi.

               (3)

               Saskaņā ar 2006. gada 17. maija Iestāžu nolīgumu EGF var izmantot, nepārsniedzot EUR 500 miljonus gadā.

               (4)

               Grieķija 2011. gada 10. maijā iesniedza pieteikumu EGF izmantošanai saistībā ar darbinieku atlaišanu uzņēmumā ALDI Hellas Supermarket Holding EPE & Assoc. E.E. un piegādātājuzņēmumā Thessaloniki Logistics S.A. un līdz 2011. gada 22. jūnijam šo pieteikumu papildināja, iesniedzot papildu informāciju. Pieteikums atbilst Regulas (EK) Nr. 1927/2006 10. panta prasībām par finansiālo ieguldījumu noteikšanu. Tādēļ Komisija ierosina izmantot summu EUR 2 918 500 apmērā.

               (5)

               Tādēļ EGF būtu jāizmanto, lai sniegtu finansiālu atbalstu saistībā ar Grieķijas iesniegto pieteikumu,

         IR PIEŅĒMUŠI ŠO LĒMUMU.
   1. pants
   Eiropas Savienības 2011. finanšu gada vispārējā budžetā izmanto Eiropas Globalizācijas pielāgošanās fondu, lai piešķirtu EUR 2 918 500 saistību un maksājumu apropriācijās.
   2. pants
   Šo lēmumu publicē Eiropas Savienības Oficiālajā Vēstnesī.

      Strasbūrā, 2011. gada 16. novembrī

            Eiropas Parlamenta vārdā –

            priekšsēdētājs

         J. BUZEK

            Padomes vārdā –

            priekšsēdētājs

         W. SZCZUKA

      (1)  OV C 139, 14.6.2006., 1. lpp.

      (2)  OV L 406, 30.12.2006., 1. lpp.


title: Komisijas lēmums, ar kuru paziņo, ka Čehijas, atbilstīgi Pievienošanās akta IV pielikuma 3. punktā paredzētajai pārejas posma procedūrai paziņotie pasākumi nav piemērojami pēc pievienošanās   (Dokuments attiecas uz EEZ)

text:
               4.6.2005

               LV

               Eiropas Savienības Oficiālais Vēstnesis

               C 137/4

         Komisijas lēmums, ar kuru paziņo, ka Čehijas, atbilstīgi Pievienošanās akta IV pielikuma 3. punktā paredzētajai pārejas posma procedūrai paziņotie pasākumi nav piemērojami pēc pievienošanās
   (2005/C 137/06)
   (Dokuments attiecas uz EEZ)
   Lēmuma pieņemšanas diena:
   Dalībvalsts: Čehijas Republika
   Atbalsta Nr.: CZ 46/2003
   Nosaukums: Investiční a poštovní banka, a.s. (IPB)/Československá obchodní banka, a.s. (ČSOB)
   Mērķis: Atbalsts banku nozarei
   Papildu informācija: Komisijas lēmums, ar ko paziņo, ka pasākumi par labu IPB /ČSOB, kurus Čehijas Republika izziņoja atbilstīgi pagaidu mehānismam saskaņā ar Pievienošanās akta IV pielikuma 3. nodaļu, nav piemērojami pēc pievienošanās.
   Lēmuma teksts autentiskā(s) valodā(s), no kura ir izņemta konfidenciālā informācija, ir pieejams šajā tīmekļa vietnē:
   http://europa.eu.int/comm/secretariat_general/sgb/state_aids/
   Lēmuma pieņemšanas diena:
   Dalībvalsts: Čehijas Republika
   Atbalsta Nr.: CZ 51/2003
   Nosaukums: Pragobanka, a.s.
   Mērķis: Atbalsts banku nozarei
   Papildu informācija: Komisijas lēmums, ar ko paziņo, ka pasākums par labu Pragobanka, a.s., kuru Čehijas Republika izziņoja atbilstīgi pagaidu mehānismam saskaņā ar Pievienošanās akta IV pielikuma 3. nodaļu, nav piemērojams pēc pievienošanās.
   Lēmuma teksts autentiskā(s) valodā(s), no kura ir izņemta konfidenciālā informācija, ir pieejams šajā tīmekļa vietnē:
   http://europa.eu.int/comm/secretariat_general/sgb/state_aids/
   Lēmuma pieņemšanas diena:
   Dalībvalsts: Čehijas Republika
   Atbalsta Nr.: CZ 56/003
   Nosaukums:

      Coop Banka, a.s.

   Mērķis: Atbalsts banku nozarei
   Papildu informācija: Komisijas lēmums, ar ko paziņo, ka pasākumi par labu Coop Banka, a.s., kurus Čehijas Republika izziņoja atbilstīgi pagaidu mehānismam saskaņā ar Pievienošanās akta IV pielikuma 3. nodaļu, nav piemērojami pēc pievienošanās.
   Lēmuma teksts autentiskā(s) valodā(s), no kura ir izņemta konfidenciālā informācija, ir pieejams šajā tīmekļa vietnē:
   http://europa.eu.int/comm/secretariat_general/sgb/state_aids/
   Lēmuma pieņemšanas diena:
   Dalībvalsts: Čehijas Republika
   Atbalsta Nr.: CZ 80/2004
   Nosaukums:

      První Městská Banka, a.s.

   Mērķis: Atbalsts banku nozarei
   Papildu informācija: Komisijas lēmums, ar ko paziņo, ka pasākums par labu První Městská Banka, a.s., kuru Čehijas Republika izziņoja atbilstīgi pagaidu mehānismam saskaņā ar Pievienošanās akta IV pielikuma 3. nodaļu, nav piemērojams pēc pievienošanās.
   Lēmuma teksts autentiskā(s) valodā(s), no kura ir izņemta konfidenciālā informācija, ir pieejams šajā tīmekļa vietnē:
   http://europa.eu.int/comm/secretariat_general/sgb/state_aids/


title: Eiropas Parlamenta Lēmums (ES) 2015/1658 (2015. gada 29. aprīlis) par Eiropas Pārtikas nekaitīguma iestādes 2013. finanšu gada pārskatu apstiprināšanu

text:
               30.9.2015

               LV

               Eiropas Savienības Oficiālais Vēstnesis

               L 255/247

      EIROPAS PARLAMENTA LĒMUMS (ES) 2015/1658
      (2015. gada 29. aprīlis)
      par Eiropas Pārtikas nekaitīguma iestādes 2013. finanšu gada pārskatu apstiprināšanu
      EIROPAS PARLAMENTS,

                  —

                  ņemot vērā Eiropas Pārtikas nekaitīguma iestādes 2013. finanšu gada galīgos pārskatus,

                  —

                  ņemot vērā Revīzijas palātas ziņojumu par Eiropas Pārtikas nekaitīguma iestādes 2013. finanšu gada pārskatiem un Iestādes atbildes (1),

                  —

                  ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2013. finanšu gadu saskaņā ar Līguma par Eiropas Savienības darbību 287. pantu,

                  —

                  ņemot vērā Padomes 2015. gada 17. februāra ieteikumu par apstiprinājumu, ko sniedz Iestādei par 2013. finanšu gada budžeta izpildi (05304/2015 – C8-0054/2015),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3),

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (4) un jo īpaši tās 208. pantu,

                  —

                  ņemot vērā Eiropas Parlamenta un Padomes 2002. gada 28. janvāra Regulu (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (5), un jo īpaši tās 44. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (6),

                  —

                  ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (7), un jo īpaši tās 108. pantu,

                  —

                  ņemot vērā Reglamenta 94. pantu un V pielikumu,

                  —

                  ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A8-0097/2015),

         1.

            konstatē, ka Eiropas Pārtikas nekaitīguma iestādes galīgie gada pārskati ir tādi, kā norādīts Revīzijas palātas ziņojuma pielikumā;

         2.

            apstiprina Eiropas Pārtikas nekaitīguma iestādes 2013. finanšu gada pārskatus;

         3.

            uzdod priekšsēdētājam šo lēmumu nosūtīt Eiropas Pārtikas nekaitīguma iestādes izpilddirektoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

               Priekšsēdētājs

            Martin SCHULZ

               Ģenerālsekretārs

            Klaus WELLE

         (1)  OV C 442, 10.12.2014., 160. lpp.

         (2)  Skatīt 1. zemsvītras piezīmi.

         (3)  OV L 248, 16.9.2002., 1. lpp.

         (4)  OV L 298, 26.10.2012., 1. lpp.

         (5)  OV L 31, 1.2.2002., 1. lpp.

         (6)  OV L 357, 31.12.2002., 72. lpp.

         (7)  OV L 328, 7.12.2013., 42. lpp.


title: 2013/720/ES: Padomes Lēmums ( 2013. gada 15. novembris ) par to, lai Eiropas Savienības vārdā parakstītu protokolu starp Eiropas Savienību un Marokas Karalisti, ar kuru nosaka zvejas iespējas un finansiālo ieguldījumu, kas paredzēts Partnerattiecību nolīgumā zivsaimniecības nozarē starp Eiropas Kopienu un Marokas Karalisti

text:
                  7.12.2013

                  LV

                  Eiropas Savienības Oficiālais Vēstnesis

                  L 328/1

         PADOMES LĒMUMS
         (2013. gada 15. novembris)
         par to, lai Eiropas Savienības vārdā parakstītu protokolu starp Eiropas Savienību un Marokas Karalisti, ar kuru nosaka zvejas iespējas un finansiālo ieguldījumu, kas paredzēts Partnerattiecību nolīgumā zivsaimniecības nozarē starp Eiropas Kopienu un Marokas Karalisti
         (2013/720/ES)
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 43. pantu saistībā ar 218. panta 5. punktu,
         ņemot vērā Eiropas Komisijas priekšlikumu,
         tā kā:

                     (1)

                     Padome 2006. gada 22. maijā, pieņemot Regulu (EK) Nr. 764/2006 (1), apstiprināja Partnerattiecību nolīgumu zivsaimniecības nozarē starp Eiropas Kopienu un Marokas Karalisti (2) (turpmāk “Partnerattiecību nolīgums”).

                     (2)

                     Termiņš pēdējā protokola, kurš pievienots šim Partnerattiecību nolīgumam, ar kuru nosaka zvejas iespējas un finansiālo ieguldījumu, kas paredzēts Partnerattiecību nolīgumā, piemērošanai (3) beidzās 2011. gada 20. decembrī.

                     (3)

                     Padome ir pilnvarojusi Komisiju risināt sarunas par jaunu protokolu, ar kuru Savienības kuģiem piešķir zvejas iespējas ūdeņos, kas attiecībā uz zveju ir Marokas Karalistes suverenitātē vai jurisdikcijā. Sarunām noslēdzoties, 2013. gada 24. jūlijā tika parafēts jauns protokols.

                     (4)

                     Jaunais protokols būtu jāparaksta, ņemot vērā tā noslēgšanu,

               IR PIEŅĒMUSI ŠO LĒMUMU.

            1. pants
            Ar šo atļauj Savienības vārdā parakstīt protokolu starp Eiropas Savienību un Marokas Karalisti, ar kuru nosaka zvejas iespējas un finansiālo ieguldījumu, kas paredzēts Partnerattiecību nolīgumā zivsaimniecības nozarē starp Eiropas Savienību un Marokas Karalisti (turpmāk “protokols”), ņemot vērā minētā protokola noslēgšanu.
            Protokola teksts ir pievienots šim lēmumam.

            2. pants
            Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt protokolu.

            3. pants
            Šis lēmums stājas spēkā tā pieņemšanas dienā.

            Briselē, 2013. gada 15. novembrī

                  Padomes vārdā –

                  priekšsēdētājs

               R. ŠADŽIUS

            (1)  OV L 141, 29.5.2006., 4. lpp.

            (2)  Padomes Regula (EK) Nr. 764/2006 (2006. gada 22. maijs) par to, lai noslēgtu Partnerattiecību nolīgumu zivsaimniecības nozarē starp Eiropas Kopienu un Marokas Karalisti (OV L 141., 29.5.2006., 1. lpp.).

            (3)  Protokols starp Eiropas Savienību un Marokas Karalisti, ar kuru nosaka par zvejas iespējas un finansiālo ieguldījumu, kas paredzēts Partnerattiecību nolīgumā zivsaimniecības nozarē starp Eiropas Kopienu un Marokas Karalisti (OV L 202, 5.8.2011., 3. lpp.).


title: Padomes Lēmums (1980. gada 22. aprīlis) par Nolīguma par konkrētu produkciju augļu un dārzeņu nozarē noslēgšanu, par kuru Eiropas Ekonomikas kopiena un Kanāda vienojušās saskaņā ar Vispārējās vienošanās par tarifiem un tirdzniecību XXVIII pantu

text:
Svarīgs juridisks paziņojums

|

31980D0461

Oficiālais Vēstnesis L 111 , 30/04/1980 Lpp. 0017 - 0020 Speciālizdevums somu valodā: Nodaļa 3 Sējums 12 Lpp. 0021  Speciālizdevums grieķu valodā Nodaļa 11 Sējums 19 Lpp. 0236  Speciālizdevums zviedru valodā: Nodaļa 3 Sējums 12 Lpp. 0021

		Padomes Lēmums(1980. gada 22. aprīlis)par Nolīguma par konkrētu produkciju augļu un dārzeņu nozarē noslēgšanu, par kuru Eiropas Ekonomikas kopiena un Kanāda vienojušās saskaņā ar Vispārējās vienošanās par tarifiem un tirdzniecību XXVIII pantu(80/461/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu, un jo īpaši tā 113. pantu,ņemot vērā Komisijas priekšlikumu,tā kā, pamatojoties uz Vispārējās vienošanās par tarifiem un tirdzniecību (VVTT) XXVIII pantu, Kanāda ierosina grozījumus tādas konkrētas produkcijas koncesijās, kuru galvenais piegādātājs ir Eiropas Ekonomikas kopiena;tā kā Komisija saskaņā ar VVTT XXVIII pantu uzsāka sarunas ar Kanādu un panāca apmierinošu vienošanos ar šo valsti,IR PIEŅĒMUSI ŠĀDU LĒMUMU.1. pantsAr šo Kopienas vārdā apstiprina Nolīgumu par augļu un dārzeņu nozares konkrētu produkciju, par kuru Eiropas Ekonomikas kopiena un Kanāda vienojās saskaņā ar VVTT XXVIII pantu.Nolīguma tekstu pievieno šim lēmumam.2. pantsAr šo Padomes priekšsēdētājs pilnvarots izraudzīties personu, kam dod tiesības parakstīt nolīgumu, lai tas ir saistošs Kopienai.3. pantsSarunu rezultātu paziņo VVTT līgumslēdzējām pusēm.Luksemburgā, 1980. gada 22. aprīlīPadomes vārdā –priekšsēdētājsG. Zamberletti--------------------------------------------------NOLĪGUMSpar augļu un dārzeņu nozares konkrētu produkciju, par kuru Eiropas Ekonomikas kopiena un Kanāda vienojušās saskaņā ar VVTT XXVIII pantuPievienotajos dokumentos protokolēti Kanādas delegācijas un Eiropas Kopienu Komisijas, saskaņā ar VVTT XXVIII pantu, sarunu rezultāti par V sarakstā – Kanāda paredzēto koncesiju grozīšanu.Eiropas Kopienu Komisijas delegācijas vārdāKanādas delegācijas vārdā--------------------------------------------------Olivier LongĢenerāldirektorsVVTT sekretariātsViljama Raparda centrsrue de Lausanne, 154CH-1211 GenevaSarunas attiecībā uz V sarakstu – KanādaKanādas delegācija un Eiropas Kopienu Komisija saskaņā ar XXVIII pantu noslēgušas sarunas par V sarakstā – Kanāda paredzēto koncesiju grozīšanu, ko nosaka pievienotais ziņojums.Eiropas Kopienu Komisijas delegācijas vārdāKanādas delegācijas vārdā--------------------------------------------------Kanādas un Eiropas Kopienu, saskaņā ar XXVIII pantu, sarunu rezultāti par V saraksta – Kanāda koncesiju grozīšanuV saraksta – Kanāda grozījumiPiezīmeA pielikumā uzskaitītās koncesijas aizstāj ar tām, kas uzskaitītas B pielikumā. Ja nav noteikts citādi, visas B pielikumā uzskaitītās pozīcijas Eiropas Kopienām piešķir sākotnējas sarunu tiesības.A PIELIKUMSTarifa pozīcijas numurs | Apraksts | Nodokļu likmes robeža esošajā sarakstā |2400-1 | Neapstrādāti vai zaļi cigoriņi (par mārciņu) | Bez nodokļa |3905-1 | Kartupeļu ciete un kartupeļu milti (par mārciņu) | 1,5 centi |8400-1 | Sīksīpoliņi vai šalotes, nemainītā stāvoklī | 15 % |8505-1 | Sēnes, konservētas, ja nav noteikts citādi | 12,5 % |Hermētiskās kārbās vai citā hermētiskā traukā konservēti dārzeņi, trauks jāiekļauj svarā, par ko maksā nodokli:8904-1 | zirņi (par mārciņu) | 1,5 centi |8905-1 | tomāti (par mārciņu) | 2 centi |8905-2 | tomātu pasta (par mārciņu) | 1,5 centi |8906-1 | ja nav noteikts citādi | 15 % |10525-2 | Melones, marinētas vai konservētas sālī, sālījumā, eļļā vai jebkādā citā veidā gatavotas, ja nav noteikts citādi | 15 % |10530-1 | Želejas, ievārījumi, marmelādes, konservi, augļu sviests un iebiezināti augļu maisījumi (par mārciņu) | 3 centi |10550-1 | Nomizoti vai sagriezti, sērā vai sālījumā gatavoti pudeļķirbji, ko izmanto Kanādas izstrādājumos | 5 % |Augļu sulas un augļu sīrupi, ja nav noteikts citādi, proti:15201-1 | laimu sula | 5 % |B PIELIKUMSTarifa pozīcijas numurs | Apraksts | Ierobežotā nodokļu likme |ex 825-1 | Konservēti gliemeži (Helix ģints) | 7,5 % |2400-1 | Neapstrādātas vai zaļas cigoriņu saknes, ar vai bez lapām (par mārciņu) | Bez nodokļa |6600-1 | Saldināti cepumi | 11 % |6605-1 | Saldināti vai nesaldināti cepumi, kuru cena ir ne mazāk kā 20 centi par mārciņu, minēto cenu pamato ar tīrsvaru, un tajā iekļauj parasto mazumtirdzniecības iepakojuma cenu | 11 % |6700-1 | Makaroni un vermišeļi, kuros nav olu vai citu pievienotu sastāvdaļu (par 100 mārciņām) | 20 centi |8400-1 | Sīksīpoliņi, iepakojums jāiekļauj svarā, par ko maksā nodokli (par mārciņu) | 3 centi, bet ne mazāk kā 15 % |Hermētiskās kārbās vai citā hermētiskā traukā konservēti dārzeņi, ja nav noteikts citādi:8902-1 | pilngatavību nesasnieguši burkāni | 17,5 % |8903-1 | apceptas pupiņas | 10 % |8907-1 | ja nav noteikts citādi | 12,5 % |8905-1 | tomāti | 13,6 % |8915-1 | tomātu pasta | 13,6 % |9025-2 | aknu pastēte ar trifelēm | 5 % |Apstrādāti un konservēti vai citā veidā sagatavoti kartupeļi un no kartupeļiem iegūti produkti, tostarp kartupeļu ciete un kartupeļu milti, gan hermētiskās kārbās, gan citā hermētiskā traukā,9036-1 | ja nav noteikts citādi | 12,5 % |Apstrādātas, konservētas vai jebkādā veidā sagatavotas sēnes, gan hermētiskās kārbās, gan citā hermētiskā traukā,9061-1 | ja nav noteikts citādi | 20 % |Marinēti vai sālī, sālījumā, eļļā, etiķī vai etiķskābē, sēra dioksīdā vai citos līdzīgos konservantos konservēti augļi, gan hermētiskās kārbās, gan citā hermētiskā traukā; marinēti vai citā veidā gatavoti augļi, ja nav noteikts citādi:10521-1 | melones | Bez nodokļa |Želejas, ievārījumi, marmelādes, konservi, augļu sviests un iebiezināti augļu maisījumi10530-1 | ja nav noteikts citādi | 10 % |10531-1 | Zemeņu ievārījums, ar pektīnu vai bez tā | 15 % |Augļu sulas, ja nav noteikts citādi, atjaunotas vai neatjaunotas, koncentrētas vai nekoncentrētas, un augļu sīrupi, ja nav noteikts citādi:10651-1 | laimu sula | Bez nodokļa |14100-2 | Saldināts vai nesaldināts ēdamo kastaņu krēms vai pasta | Bez nodokļa |16205-1 | Vermuts, aperitīvs un stiprināti vīni, kas satur ne vairāk kā 32 % spirta, importēti koka traukos vai pudelēs (par galonu) | 15 centi |Šampanietis un citi dzirkstošie vīni16505-1 | Bumbieru vīns, kas iegūts, bumbierus raudzējot (par galonu) | $ 1,50 |--------------------------------------------------


title: 2012/192/ES: Padomes Lēmums ( 2010. gada 12. jūlijs ) par to, lai Savienības vārdā parakstītu Vienošanos starp Eiropas Savienību un Islandes Republiku, Lihtenšteinas Firstisti, Norvēģijas Karalisti un Šveices Konfederāciju par šo valstu līdzdalību to komiteju darbā, kuras palīdz Eiropas Komisijai īstenot izpildvaru attiecībā uz Šengenas acquis īstenošanu, piemērošanu un pilnveidošanu

text:
               13.4.2012

               LV

               Eiropas Savienības Oficiālais Vēstnesis

               L 103/1

         PADOMES LĒMUMS
   (2010. gada 12. jūlijs)
   par to, lai Savienības vārdā parakstītu Vienošanos starp Eiropas Savienību un Islandes Republiku, Lihtenšteinas Firstisti, Norvēģijas Karalisti un Šveices Konfederāciju par šo valstu līdzdalību to komiteju darbā, kuras palīdz Eiropas Komisijai īstenot izpildvaru attiecībā uz Šengenas acquis īstenošanu, piemērošanu un pilnveidošanu
   (2012/192/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 74., 77. un 79. pantu saistībā ar tā 218. panta 5. punktu,
   ņemot vērā Eiropas Komisijas priekšlikumu,
   tā kā:

               (1)

               Pēc Komisijai 2006. gada 15. maijā piešķirtās pilnvaras ir noslēgtas sarunas ar Islandes Republiku, Lihtenšteinas Firstisti, Norvēģijas Karalisti un Šveices Konfederāciju par šo valstu līdzdalību to komiteju darbā, kuras palīdz Komisijai īstenot izpildvaru attiecībā uz Šengenas acquis īstenošanu, piemērošanu un pilnveidošanu.

               (2)

               Ņemot vērā tās noslēgšanu, Vienošanās starp Eiropas Savienību un Islandes Republiku, Lihtenšteinas Firstisti, Norvēģijas Karalisti un Šveices Konfederāciju par šo valstu līdzdalību to komiteju darbā, kuras palīdz Eiropas Komisijai īstenot izpildvaru attiecībā uz Šengenas acquis īstenošanu, piemērošanu un pilnveidošanu (“Vienošanās”), kas tika parafēta 2009. gada 30. jūnijā, būtu jāparaksta un jāapstiprina pievienotā kopīgā deklarācija.

               (3)

               Šis lēmums neietekmē Apvienotās Karalistes nostāju saskaņā ar Protokolu par Šengenas acquis, kas iekļauts Eiropas Savienības sistēmā, kurš pievienots Līgumam par Eiropas Savienību un Līgumam par Eiropas Savienības darbību, un Padomes Lēmumu 2000/365/EK (2000. gada 29. maijs) par Lielbritānijas un Ziemeļīrijas Apvienotās Karalistes lūgumu piedalīties dažu Šengenas acquis noteikumu īstenošanā (1).

               (4)

               Šis lēmums neietekmē Īrijas nostāju saskaņā ar Protokolu par Šengenas acquis, kas iekļauts Eiropas Savienības sistēmā, kurš pievienots Līgumam par Eiropas Savienību un Līgumam par Eiropas Savienības darbību, un Padomes Lēmumu 2002/192/EK (2002. gada 28. februāris) par Īrijas lūgumu piedalīties dažu Šengenas acquis noteikumu īstenošanā (2).

               (5)

               Šis lēmums neietekmē Dānijas nostāju saskaņā ar Protokolu par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību,

         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināta Vienošanās starp Eiropas Savienību un Islandes Republiku, Lihtenšteinas Firstisti, Norvēģijas Karalisti un Šveices Konfederāciju par šo valstu līdzdalību to komiteju darbā, kuras palīdz Eiropas Komisijai īstenot izpildvaru attiecībā uz Šengenas acquis īstenošanu, piemērošanu un pilnveidošanu (“Vienošanās”), parakstīšana, ņemot vērā tās noslēgšanu.
   Vienošanās teksts ir pievienots šim lēmumam.
   2. pants
   Ar šo Savienības vārdā tiek apstiprināta šim lēmumam pievienotā kopīgā deklarācija.
   3. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt Vienošanos, ņemot vērā tās noslēgšanu.
   4. pants
   Šis lēmums stājas spēkā tā publicēšanas dienā Eiropas Savienības Oficiālajā Vēstnesī.

      Briselē, 2010. gada 12. jūlijā

            Padomes vārdā –

            priekšsēdētāja

         S. LAURELLE

      (1)  OV L 131, 1.6.2000., 43. lpp.

      (2)  OV L 64, 7.3.2002., 20. lpp.


title: 2013/565/ES: Eiropas Parlamenta Lēmums ( 2013. gada 17. aprīlis ) par Eiropas Aviācijas drošības aģentūras kontu slēgšanu attiecībā uz 2011. finanšu gadu

text:
               16.11.2013

               LV

               Eiropas Savienības Oficiālais Vēstnesis

               L 308/195

         EIROPAS PARLAMENTA LĒMUMS
   (2013. gada 17. aprīlis)
   par Eiropas Aviācijas drošības aģentūras kontu slēgšanu attiecībā uz 2011. finanšu gadu
   (2013/565/ES)
   EIROPAS PARLAMENTS,

               —

               ņemot vērā Eiropas Aviācijas drošības aģentūras 2011. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Aviācijas drošības aģentūras 2011. finanšu gada pārskatiem ar Aģentūras atbildēm (1),

               —

               ņemot vērā Padomes 2013. gada 12. februāra ieteikumu (05753/2013 – C7-0041/2013),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Eiropas Parlamenta un Padomes Regulu (EK) Nr. 216/2008 (4) par Eiropas Aviācijas drošības aģentūras izveidi un jo īpaši tās 60. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Transporta un tūrisma komitejas atzinumu (A7-0075/2013),

               1.

               apstiprina Eiropas Aviācijas drošības aģentūras kontu slēgšanu attiecībā uz 2011. finanšu gadu;

               2.

               uzdod priekšsēdētājam šo lēmumu nosūtīt Eiropas Aviācijas drošības aģentūras izpilddirektoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 388, 15.12.2012., 53. lpp.

      (2)  OV L 248, 16.9.2002., 1. lpp.

      (3)  OV L 298, 26.10.2012., 1. lpp.

      (4)  OV L 79, 19.3.2008., 1. lpp.

      (5)  OV L 357, 31.12.2002., 72. lpp.


title: Padomes Lēmums (KĀDP) 2016/2238 (2016. gada 12. decembris), ar ko groza Lēmumu 2010/452/KĀDP par Eiropas Savienības Pārraudzības misiju Gruzijā, EUMM Georgia

text:
               13.12.2016

               LV

               Eiropas Savienības Oficiālais Vēstnesis

               L 337/15

         PADOMES LĒMUMS (KĀDP) 2016/2238
   (2016. gada 12. decembris),
   ar ko groza Lēmumu 2010/452/KĀDP par Eiropas Savienības Pārraudzības misiju Gruzijā, EUMM Georgia
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu, 42. panta 4. punktu un 43. panta 2. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2010. gada 12. augustā pieņēma Lēmumu 2010/452/KĀDP (1), ar ko tika pagarināta Eiropas Savienības Pārraudzības misija Gruzijā (“EUMM Georgia” vai “misija”), kura izveidota ar Padomes Vienoto rīcību 2008/736/KĀDP (2). Lēmums 2010/452/KĀDP zaudē spēku 2016. gada 14. decembrī.

               (2)

               Pēc 2016. gada stratēģiskās pārskatīšanas EUMM Georgia būtu jāpagarina vēl uz diviem gadiem.

               (3)

               Attiecīgi būtu jāgroza Lēmums 2010/452/KĀDP.

               (4)

               Misijas darbība notiks apstākļos, kas var pasliktināties un kas varētu kavēt Līguma 21. pantā izklāstīto Savienības ārējās darbības mērķu sasniegšanu,

         IR PIEŅĒMUSI ŠO LĒMUMU.
   1. pants
   Lēmumu 2010/452/KĀDP groza šādi:

               1)

               lēmuma 14. panta 1. punktā pievieno šādu daļu:
               “Ar misijas īstenošanu saistīto izdevumu segšanai paredzētā finanšu atsauces summa laikposmam no 2016. gada 15. decembra līdz 2017. gada 14. decembrim ir EUR 18 000 000.”;

               2)

               lēmuma 18. panta otro daļu aizstāj ar šādu:
               “Tas zaudē spēku 2018. gada 14. decembrī.”

         2. pants
   Šis lēmums stājas spēkā tā pieņemšanas dienā.
   To piemēro no 2016. gada 15. decembra.

      Briselē, 2016. gada 12. decembrī

            Padomes vārdā –

            priekšsēdētāja

         F. MOGHERINI

      (1)  Padomes Lēmums 2010/452/KĀDP (2010. gada 12. augusts) par Eiropas Savienības Pārraudzības misiju Gruzijā, EUMM Georgia (OV L 213, 13.8.2010., 43. lpp.).

      (2)  Padomes Vienotā rīcība 2008/736/KĀDP (2008. gada 15. septembris) par Eiropas Savienības Pārraudzības misiju Gruzijā, EUMM Georgia (OV L 248, 17.9.2008., 26. lpp.).


title: Padomes Lēmums (ES) 2016/1000 (2016. gada 17. jūnijs), ar ko atceļ Lēmumu 2009/416/EK par pārmērīgu budžeta deficītu Īrijā

text:
               22.6.2016

               LV

               Eiropas Savienības Oficiālais Vēstnesis

               L 164/12

         PADOMES LĒMUMS (ES) 2016/1000
   (2016. gada 17. jūnijs),
   ar ko atceļ Lēmumu 2009/416/EK par pārmērīgu budžeta deficītu Īrijā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 126. panta 12. punktu,
   ņemot vērā Eiropas Komisijas ieteikumu,
   tā kā:

               (1)

               Padome 2009. gada 27. aprīlī, pamatojoties uz Komisijas ieteikumu, ar Padomes Lēmumu 2009/416/EK (1) saskaņā ar Eiropas Kopienas dibināšanas līguma (EKL) 104. panta 6. punktu nolēma, ka Īrijā pastāv pārmērīgs budžeta deficīts. Padome norādīja, ka vispārējās valdības budžeta deficīts 2008. gadā sasniedza 6,3 % no IKP, tādējādi pārsniedzot Līgumā noteikto atsauces vērtību – 3 % no IKP, un tika lēsts, ka 2009. gadā tas sasniegs 11 % no IKP. Tika prognozēts, ka vispārējās valdības bruto parāds 2009. gadā sasniegs Līgumā noteikto atsauces vērtību – 60 % no IKP.

               (2)

               Saskaņā ar EKL 104. panta 7. punktu un Padomes Regulas (EK) Nr. 1467/97 (2) 3. panta 4. punktu Padome, pamatojoties uz Komisijas ieteikumu, 2009. gada 27. aprīlī pieņēma Īrijai adresētu ieteikumu par pārmērīga deficīta novēršanu līdz 2013. gadam. Minētais Padomes ieteikums tika publiskots.

               (3)

               Padome 2009. gada 2. decembrī secināja, ka Īrijas iestādes ir veikušas efektīvu rīcību, pildot Padomes 2009. gada 27. aprīļa ieteikumu, bet ka varētu uzskatīt, ka pēc minētā ieteikuma pieņemšanas Īrijā ir norisinājušies negaidīti nelabvēlīgi ekonomikas notikumi, kas lielā mērā negatīvi ietekmē publiskās finanses. Tāpēc Padome, pamatojoties uz Komisijas ieteikumu, uzskatīja, ka ir izpildīti Regulas (EK) Nr. 1467/97 3. panta 5. punktā paredzētie nosacījumi, un pieņēma jaunu Īrijai adresētu ieteikumu saskaņā ar Līguma par Eiropas Savienības darbību (LESD) 126. panta 7. punktu par pārmērīga budžeta deficīta situācijas novēršanu līdz 2014. gadam (3).

               (4)

               Padome 2010. gada 7. decembrī secināja, ka Īrijā ir norisinājušies negaidīti nelabvēlīgi ekonomikas notikumi, kas lielā mērā negatīvi ietekmē publiskās finanses, jo īpaši saistībā ar būtiskiem banku nozares atbalsta pasākumiem, kas bija jāīsteno. Tāpēc Padome, pamatojoties uz Komisijas ieteikumu, pieņēma jaunu Īrijai adresētu ieteikumu saskaņā ar LESD 126. panta 7. punktu, nosakot 2015. gadu kā termiņu pārmērīga budžeta deficīta novēršanai (4). Vienlaicīgi, pamatojoties uz Savienībai, dalībvalstīm, kuru valūta ir euro, un Starptautiskajam Valūtas fondam (SVF) iesniegto Īrijas iestāžu finanšu palīdzības lūgumu, Padome pieņēma Īstenošanas lēmumu 2011/77/ES (5) par finanšu palīdzības piešķiršanu Īrijai un par konkrētiem pasākumiem finanšu stabilitātes un ilgtspējīgas izaugsmes atjaunošanai. Starp Komisiju un Īrijas iestādēm 2010. gada 16. decembrī tika parakstīts Saprašanās memorands par īpašiem ekonomikas politikas nosacījumiem.

               (5)

               Komisija 2011. gada 24. augustā secināja, ka Īrija ir veikusi efektīvu rīcību, lai līdz 2015. gadam novērstu pārmērīgo budžeta deficītu, kā Padome ieteikusi 2010. gada 7. decembrī.

               (6)

               Saskaņā ar Eiropas Parlamenta un Padomes Regulas (ES) Nr. 472/2013 (6) 10. panta 2. punkta a) apakšpunktu Īrija bija atbrīvota no prasības iesniegt atsevišķu ziņojumu saskaņā ar pārmērīga budžeta deficīta procedūru un tā vietā sniedza ziņojumu savas finansiālās palīdzības programmas ietvaros.

               (7)

               Īrija 2013. gada decembrī sekmīgi pabeidza ES un SVF finansiālās palīdzības programmu, un bija izpildīts visnotaļ lielākais vairums programmā paredzēto politikas nosacījumu un atjaunota ieguldītāju uzticēšanās valsts parādam un banku sektoram.

               (8)

               Saskaņā ar 4. pantu Līgumam par Eiropas Savienību un LESD pievienotajā Protokolā (Nr. 12) par pārmērīga budžeta deficīta novēršanas procedūru Komisija sniedz datus šīs procedūras īstenošanai. Piemērojot minēto protokolu, dalībvalstīm saskaņā ar Padomes Regulas (EK) Nr. 479/2009 (7) 3. pantu divreiz gadā, proti, pirms 1. aprīļa un pirms 1. oktobra, jāpaziņo valdības budžeta deficīta un parāda dati un citi saistītie rādītāji.

               (9)

               Padomei, pamatojoties uz paziņotajiem datiem, ir jālemj par to, vai lēmums par pārmērīga budžeta deficīta pastāvēšanu ir jāatceļ. Turklāt lēmums par pārmērīga budžeta deficīta pastāvēšanu ir jāatceļ tikai tad, ja Komisijas prognozes liecina, ka prognozes periodā budžeta deficīts nepārsniegs Līgumā noteikto atsauces vērtību – 3 % no IKP (8).

               (10)

               Dati, ko Komisija (Eurostat) sniegusi saskaņā ar Regulas (EK) Nr. 479/2009 14. pantu pēc Īrijas 2016. gada aprīļa paziņojuma, 2016. gada Stabilitātes programma un Komisijas 2016. gada pavasara prognoze ļauj izdarīt šādus secinājumus:

                           —

                           kopš 2009. gada, kad deficīts sasniedza maksimālo rādītāju aptuveni 11,5 % no IKP (neņemot vērā deficītu palielinošos vienreizējos pasākumus saistībā ar atbalstu finanšu sektoram), vispārējās valdības budžeta bilance ir pastāvīgi uzlabojusies, deficītam samazinoties līdz 3,8 % no IKP 2014. gadā un līdz 2,3 % no IKP 2015. gadā (1,3 % no IKP, ja izslēdz vienreizējo maksājumu darījumu (9)). Kopumā deficīta samazināšanos galvenokārt virzīja izdevumu ierobežošana – kārtējie primārie izdevumi kā daļa no IKP laikposmā no 2010. gada līdz 2015. gadam samazinājās par 8,5 %, bet ieņēmumu attiecības pret IKP koeficients šajā pašā laikposmā samazinājās par 0,5 %,

                           —

                           Īrijas 2016. gada 29. aprīlī iesniegtā 2016. gada Stabilitātes programma paredz vispārējās valdības budžeta deficīta samazināšanos līdz 1,1 % no IKP 2016. gadā un, pamatojoties uz pieņēmumu par nemainīgu politiku, līdz 0,4 % no IKP 2017. gadā (10). Komisijas 2016. gada pavasara prognoze paredz, ka, vadoties pēc pieņēmuma par nemainīgu politiku, deficīts 2016. gadā būs 1,1 % no IKP, bet 2017. gadā – 0,6 % no IKP. Tādējādi ir gaidāms, ka visā prognozes periodā budžeta deficīts saglabāsies zem Līgumā noteiktās atsauces vērtības – 3 % no IKP,

                           —

                           Komisija lēš, ka strukturālā bilance, t. i., vispārējās valdības budžeta bilance, kas koriģēta attiecībā uz ekonomikas ciklu un kurā atskaitīti vienreizējie un citi pagaidu pasākumi, laikposmā no 2011. gada līdz 2015. gadam ir uzlabojusies par 6,7 % no IKP,

                           —

                           Īrijas vispārējās valdības bruto parāda attiecība pret IKP, kas 2012. gadā sasniedza maksimālo rādītāju 120 % no IKP, ir stabili samazinājusies, un ir paredzams, ka prognozes periodā tai būs tendence samazināties. Jo īpaši vispārējās valdības bruto parāds samazinājās no 107,5 % no IKP 2014. gadā līdz 93,8 % no IKP 2015. gadā, pateicoties nominālā IKP pieaugumam un valsts aktīvu pārdošanai, un 2016. gadā ir paredzama turpmāka tā samazināšanās līdz 89,1 % no IKP. Tiek prognozēts, ka valdības bruto parāda attiecība turpinās samazināties līdz 86,6 % no IKP 2017. gadā, pateicoties arī labvēlīgiem cikliskiem apstākļiem, vēsturiski zemām procentu likmēm un primārā budžeta pārpalikumiem.

               (11)

               Sākot no 2016. gada, kas ir gads pēc pārmērīgā deficīta novēršanas, Īrijai piemēro Stabilitātes un izaugsmes pakta preventīvo daļu, un tai būtu jāvirzās uz sava vidējā termiņa budžeta mērķa sasniegšanu atbilstīgā tempā, tostarp ievērojot izdevumu kritēriju, un jāievēro parāda rādītājs saskaņā ar Regulas (EK) Nr. 1467/97 2. panta 1.a punktu. Šajā sakarībā šķiet, ka 2016. gadā pastāv zināms risks novirzīties no prasītās korekcijas, kas vērsta uz vidēja termiņa mērķa sasniegšanu, kaut gan ir paredzams, ka Īrija to izpildīs 2017. gadā. Tiek prognozēts, ka Īrija izpildīs pārejas noteikumu par parādu abos minētajos gados. Kopumā 2016. gadā būs nepieciešami papildu pasākumi.

               (12)

               Saskaņā ar LESD 126. panta 12. punktu Padomes lēmums par pārmērīga budžeta deficīta pastāvēšanu jāatceļ, ja Padome atzīst, ka pārmērīgs budžeta deficīts attiecīgajā dalībvalstī ir novērsts.

               (13)

               Padome uzskata, ka pārmērīgais budžeta deficīts Īrijā ir novērsts un tāpēc Lēmums 2009/416/EK būtu jāatceļ,

         IR PIEŅĒMUSI ŠO LĒMUMU.
   1. pants
   Vispārējais novērtējums ļauj secināt, ka pārmērīga budžeta deficīta situācija Īrijā ir novērsta.
   2. pants
   Lēmumu 2009/416/EK atceļ.
   3. pants
   Šis lēmums ir adresēts Īrijai.

      Luksemburgā, 2016. gada 17. jūnijā

            Padomes vārdā –

            priekšsēdētājs

         J.R.V.A. DIJSSELBLOEM

      (1)  Padomes Lēmums 2009/416/EK (2009. gada 27. aprīlis) par pārmērīgu budžeta deficītu Īrijā (OV L 135, 30.5.2009., 23. lpp.).

      (2)  Padomes Regula (EK) Nr. 1467/97 (1997. gada 7. jūlijs) par to, kā paātrināt un precizēt pārmērīga budžeta deficīta novēršanas procedūras īstenošanu (OV L 209, 2.8.1997., 6. lpp.).

      (3)  Padomes 2009. gada 2. decembra Ieteikums par pārmērīga budžeta deficīta situācijas novēršanu Īrijā.

      (4)  Padomes 2010. gada 7. decembra Ieteikums par pārmērīga budžeta deficīta situācijas novēršanu Īrijā.

      (5)  Padomes Īstenošanas lēmums 2011/77/ES (2010. gada 7. decembris) par Savienības finanšu palīdzības piešķiršanu Īrijai (OV L 30, 4.2.2011., 34. lpp.).

      (6)  Eiropas Parlamenta un Padomes Regula (ES) Nr. 472/2013 (2013. gada 21. maijs) par to eurozonas dalībvalstu ekonomiskās un budžeta uzraudzības pastiprināšanu, kurās ir vai kurām draud nopietnas finanšu stabilitātes grūtības (OV L 140, 27.5.2013., 1. lpp.).

      (7)  Padomes Regula (EK) Nr. 479/2009 (2009. gada 25. maijs) par to, kā piemērot Eiropas Kopienas dibināšanas līgumam pievienoto Protokolu par pārmērīga budžeta deficīta novēršanas procedūru (OV L 145, 10.6.2009., 1. lpp.).

      (8)  Saskaņā ar 2012. gada 3. septembra“Specifikācijām par Stabilitātes un izaugsmes pakta īstenošanu un pamatnostādnēm par stabilitātes un konverģences programmu formātu un saturu”. Sk.: http://ec.europa.eu/economy_finance/economic_governance/sgp/pdf/coc/code_of_conduct_en.pdf

      (9)  Saskaņā ar plānoto Allied Irish Bank (AIB) kapitāla bāzes pārstrukturēšanu 2015. gadā daļa no valdības priekšrocību akcijām tika konvertēta akciju kapitālā. Šī konvertācija tika veikta nolūkā šīs akcijas pārdot, ņemot vērā Īrijas valdības plānus banku no jauna privatizēt. Saskaņā ar piemērojamiem uzskaites noteikumiem šī konvertācija 2015. gadā palielināja Īrijas vispārējās valdības izdevumus (un attiecīgi tās vispārējās valdības budžeta deficītu).

      (10)  Tā kā sarunas par valdības veidošanu pēc februārī notikušajām vispārējām vēlēšanām aprīļa beigās vēl nebija pabeigtas, Īrijas iesniegtā 2016. gada Stabilitātes programma ir sagatavota, pamatojoties uz pieņēmumu par nemainīgu politiku.


title: EBTA Uzraudzības iestādes Lēmums Nr. 545/14/COL (2014. gada 8. decembris), ar ko Islandei atļauj atkāpties no dažiem kopīgiem aviācijas drošības noteikumiem saskaņā ar 14. panta 6. punktu tiesību aktā, kas minēts XIII pielikuma 66.n punktā Līgumā par Eiropas Ekonomikas zonu (Eiropas Parlamenta un Padomes Regula (EK) Nr. 216/2008 (2008. gada 20. februāris) par kopīgiem noteikumiem civilās aviācijas jomā un par Eiropas Aviācijas drošības aģentūras izveidi, un ar ko atceļ Padomes Direktīvu 91/670/EEK, Regulu (EK) Nr. 1592/2002 un Direktīvu 2004/36/EK, kurā veikti grozījumi) un ar ko atceļ Kolēģijas 2014. gada 14. septembra Lēmumu 362/14/COL [2015/1946]

text:
               29.10.2015

               LV

               Eiropas Savienības Oficiālais Vēstnesis

               L 283/22

         EBTA UZRAUDZĪBAS IESTĀDES LĒMUMS
   Nr. 545/14/COL
   (2014. gada 8. decembris),
   ar ko Islandei atļauj atkāpties no dažiem kopīgiem aviācijas drošības noteikumiem saskaņā ar 14. panta 6. punktu tiesību aktā, kas minēts XIII pielikuma 66.n punktā Līgumā par Eiropas Ekonomikas zonu (Eiropas Parlamenta un Padomes Regula (EK) Nr. 216/2008 (2008. gada 20. februāris) par kopīgiem noteikumiem civilās aviācijas jomā un par Eiropas Aviācijas drošības aģentūras izveidi, un ar ko atceļ Padomes Direktīvu 91/670/EEK, Regulu (EK) Nr. 1592/2002 un Direktīvu 2004/36/EK, kurā veikti grozījumi) un ar ko atceļ Kolēģijas 2014. gada 14. septembra Lēmumu 362/14/COL [2015/1946]
   EBTA UZRAUDZĪBAS IESTĀDE,

      ņemot vērā 14. panta 6. un 7. punktu tiesību aktā, kas minēts EEZ līguma XIII pielikuma 66.n punktā, kurš pielāgots ar EEZ Apvienotās komitejas 2011. gada 19. decembra Lēmumu Nr. 163/2011,
      Eiropas Parlamenta un Padomes 2008. gada 20. februāra Regula (EK) Nr. 216/2008 par kopīgiem noteikumiem civilās aviācijas jomā un par Eiropas Aviācijas drošības aģentūras izveidi, un ar ko atceļ Padomes Direktīvu 91/670/EEK, Regulu (EK) Nr. 1592/2002 un Direktīvu 2004/36/EK, kurā veikti grozījumi;
      kā arī IV pielikuma CAT.POL.A.210. panta b) punkta 2) apakšpunktu, b) punkta 4) apakšpunktu un b) punkta 5) apakšpunktu tiesību aktā, kas minēts EEZ līguma XIII pielikuma 66.nf punktā, kurš pielāgots ar EEZ Apvienotās komitejas 2013. gada 15. jūlija Lēmumu Nr. 147/2013,
      Komisijas 2012. gada 5. oktobra Regula (ES) Nr. 965/2012, ar ko nosaka tehniskās prasības un administratīvās procedūras saistībā ar gaisa kuģu ekspluatāciju atbilstīgi Eiropas Parlamenta un Padomes Regulai (EK) Nr. 216/2008, kurā izdarīti grozījumi;
      abi tiesību akti pielāgoti EEZ līgumam ar tā 1. protokolu;

   ņemot vērā EBTA Transporta komitejas 2014. gada 3. septembra atzinumu,
   tā kā:

               (1)

               Islande pieprasīja piemērot konkrētu atkāpi no kopīgiem aviācijas drošības noteikumiem, kas ietverti noteikumos, ar kuriem īsteno Regulu (EK) Nr. 216/2008.

               (2)

               Saskaņā ar minētās pielāgotās regulas 14. panta 7. punktu EBTA Uzraudzības iestāde ir izvērtējusi pieprasītās atkāpes nepieciešamību un no tās izrietošo aizsardzības līmeni, pamatojoties uz Eiropas Aviācijas drošības aģentūras ieteikumiem, kas sniegti 2011. gada 17. jūnijā, 2014. gada 31. jūlijā un 2014. gada 12. novembrī. Iestāde secināja, ka izmaiņas nodrošinās aizsardzības līmeni, kas līdzvērtīgs tam, kuru panāk, piemērojot kopīgos aviācijas drošības noteikumus, ja tiks ievēroti konkrēti nosacījumi.

               (3)

               Saskaņā ar pielāgotās Regulas (EK) Nr. 216/2008 14. panta 7. punktu EBTA Uzraudzības iestāde paziņo par savu lēmumu visām EBTA valstīm, kam arī ir tiesības piemērot minēto atkāpi.

               (4)

               Saskaņā ar pielāgotās Regulas (EK) Nr. 216/2008 14. panta 7. punktu, ja Eiropas Komisija un EBTA Uzraudzības iestāde apmainās ar informāciju par lēmumu, kas pieņemts saskaņā ar 14. panta 7. punktu, Eiropas Komisija nodod informāciju, kas saņemta no EBTA Uzraudzības iestādes, ES dalībvalstīm un EBTA Uzraudzības iestāde nodod informāciju, kas saņemta no Eiropas Komisijas, EBTA valstīm.

               (5)

               Atkāpes aprakstam, kā arī ar to saistītajiem nosacījumiem vajadzētu būt tādiem, lai ļautu citām EBTA valstīm piemērot minēto pasākumu tādā pašā situācijā, neprasot papildu atļauju no EBTA Uzraudzības iestādes. Tomēr EBTA valstīm būtu jāpaziņo par atkāpju piemērošanu, jo atkāpes var radīt ietekmi ārpus šīs valsts.

               (6)

               Šajā lēmumā paredzētie pasākumi ir saskaņā ar EBTA Transporta komitejas atzinumu,

         IR PIEŅĒMUSI ŠO LĒMUMU.
   1. pants
   Ar šo lēmumu atceļ Lēmumu Nr. 362/14/COL.
   2. pants
   Islande var atkāpties no prasībām, kas noteiktas Regulas (ES) Nr. 965/2012 IV pielikuma CAT.POL.A.210. panta b) punkta 2) apakšpunktā, b) punkta 4) apakšpunktā un b) punkta 5) apakšpunktā, kā noteikts šā lēmuma pielikumā, ar noteikumu, ka ir ievēroti nosacījumi, kas norādīti šā lēmuma pielikuma 2. iedaļā.
   3. pants
   Visas EBTA valstis ir pilnvarotas piemērot tos pašus 2. pantā minētos pasākumus, kā norādīts šā lēmuma pielikumā, un uz tām attiecas paziņošanas pienākums, kas noteikts pielāgotās Regulas (EK) Nr. 216/2008 14. panta 6. punktā.
   4. pants
   Šis lēmums ir adresēts Islandei. Tas ir autentisks angļu valodā.
   5. pants
   Šo lēmumu paziņo Islandei, Lihtenšteinai, Norvēģijai un Eiropas Komisijai.

      Briselē, 2014. gada 8. decembrī

            EBTA Uzraudzības iestādes vārdā –

            kolēģijas locekle

         Helga JÓNSDÓTTIR

            direktors

         Xavier LEWIS

      PIELIKUMS

         ISLANDEI PIEŠĶIRTĀ ATKĀPE NO KOMISIJAS REGULAS (ES) Nr. 965/2012 ATTIECĪBĀ UZ ŠĶĒRŠĻU PĀRLIDOŠANU PACELŠANĀS LAIKĀ ÍSAFJÖRÐUR LIDOSTĀ ISLANDĒ (BIIS)

      1.   ATKĀPES APRAKSTS
      Islande, atkāpjoties no grozītās Regulas (ES) Nr. 965/2012 (1) IV pielikuma (Part-CAT) CAT.POL.A.210. panta “Šķēršļu pārlidošana pacelšanās laikā” b) punkta 2) apakšpunkta, b) punkta 4) apakšpunkta un b) punkta 5) apakšpunkta, var atļaut aviosabiedrības Air Iceland (Flugfélag Íslands) F50 un Dash 8 tipa lidmašīnām izmantot 25 grādu sānsveres leņķi 100 pēdu augstumā Ísafjörður lidostā Islandē (BIIS), lai ievērotu prasības, kas attiecībā uz šķēršļu pārlidošanu pacelšanās laikā noteiktas Regulas (ES) Nr. 965/2012 IV pielikuma CAT.POL.A.210. pantā.
      2.   NOSACĪJUMI, KAS SAISTĪTI AR ATKĀPES PIEMĒROŠANU
      Atkāpe attiecas uz darbības apstākļiem Ísafjörður lidostā Islandē (BIIS), uz laika apstākļu nosacījumiem attiecībā uz mākoņu minimālo apakšējo robežu un redzamības kritērijiem, kā arī uz vēju un skrejceļa piesārņojuma kritērijiem, kā aprakstīts Eiropas Aviācijas drošības aģentūras 2011. gada 17. jūnija darbības izvērtējuma ziņojumā.
      Šis izņēmums attiecas uz aviosabiedrību Air Iceland (Flugfélag Íslands), pamatojoties uz papildu pasākumiem, ko īsteno aviosabiedrība, lai panāktu līdzvērtīgu drošības līmeni tam, kādu panāk, piemērojot kopējās tehniskās prasības un administratīvās procedūras, kas noteiktas grozītajā Regulā (ES) Nr. 965/2012. Papildu pasākumi ir saistīti ar gaisa kuģa veiktspēju, apkalpes locekļu atlasi un apmācību, apkalpes locekļu kvalifikācijas un kompetences derīguma termiņu, gaisa kuģa MEL ierobežojumiem, aviosabiedrības kvalitātes sistēmu un drošības pārvaldības sistēmu, papildu ekspluatācijas procedūrām un apkalpes locekļu elektronisku instruktāžu par BIIS ekspluatāciju, un tie ir aprakstīti iepriekš minētajā Eiropas Aviācijas drošības aģentūras darbības novērtējuma ziņojumā.

         (1)  EEZ līguma XIII pielikuma 66.nf punktā minētais tiesību akts, kurš pielāgots ar EEZ Apvienotās komitejas 2013. gada 15. jūlija Lēmumu Nr. 147/2013 (2012. gada 5. oktobra Regula (ES) Nr. 965/2012, tehniskās prasības un administratīvās procedūras saistībā ar gaisa kuģu ekspluatāciju atbilstīgi Eiropas Parlamenta un Padomes Regulai (EK) Nr. 216/2008), kurā grozījumi izdarīti ar 2013. gada 14. augusta Regulu (ES) Nr. 800/2013 un 2014. gada 29. janvāra Regulu (ES) Nr. 83/2014 un kurš pielāgots EEZ līgumam ar tā 1. protokolu (“Regula (ES) Nr. 965/2012”).


title: 2009/186/EK: Eiropas Parlamenta Lēmums ( 2008. gada 22. aprīlis ) par Eiropas Savienības 2006. finanšu gada vispārējā budžeta izpildes apstiprināšanu, II iedaļa – Padome

text:
               31.3.2009

               LV

               Eiropas Savienības Oficiālais Vēstnesis

               L 88/19

         EIROPAS PARLAMENTA LĒMUMS
   (2008. gada 22. aprīlis)
   par Eiropas Savienības 2006. finanšu gada vispārējā budžeta izpildes apstiprināšanu, II iedaļa – Padome
   (2009/186/EK)
   EIROPAS PARLAMENTS,
   ņemot vērā Eiropas Savienības 2006. finanšu gada vispārējo budžetu (1),
   ņemot vērā galīgos Eiropas Kopienu 2006. finanšu gada pārskatus – I sējums (C6-0364/2007) (2),
   ņemot vērā Padomes gada ziņojumu par 2006. gadā veiktajām iekšējām revīzijām, kuru tā iesniegusi iestādei, kas apstiprina budžeta izpildi,
   ņemot vērā Revīzijas palātas 2006. finanšu gada pārskatu par budžeta izpildi un tās īpašos ziņojumus kopā ar pārbaudīto iestāžu atbildēm (3),
   ņemot vērā atzinumu par pārskatu ticamību, kā arī par pakārtoto darījumu likumību un pareizību (4), ko Revīzijas palāta ir iesniegusi saskaņā ar EK līguma 248. pantu,
   ņemot vērā EK līguma 272. panta 10. punktu, kā arī 274., 275. un 276. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 50., 86., 145., 146. un 147. pantu,
   ņemot vērā Reglamenta 71. pantu un V pielikumu,
   ņemot vērā Budžeta kontroles komitejas ziņojumu (A6-0096/2008),

               1.

               sniedz Padomes ģenerālsekretāram apstiprinājumu par Padomes 2006. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam nosūtīt šo lēmumu un rezolūciju, kas ir tā neatņemama daļa, Padomei, Komisijai, Tiesai, Revīzijas palātai, Eiropas Investīciju bankai, kā arī dalībvalstu valsts un reģionālajām revīzijas iestādēm un nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Hans-Gert PÖTTERING

            Ģenerālsekretārs

         Harald RØMER

      (1)  OV L 78, 15.3.2006.

      (2)  OV C 274, 15.11.2007., 1. lpp.

      (3)  OV C 273, 15.11.2007., 1. lpp.

      (4)  OV C 274, 15.11.2007., 130. lpp.

      (5)  OV L 248, 16.9.2002., 1. lpp.

    ---documentbreak---

               31.3.2009

               LV

               Eiropas Savienības Oficiālais Vēstnesis

               L 88/20

         EIROPAS PARLAMENTA REZOLŪCIJA
   (2008. gada 22. aprīlis)
   ar konstatējumiem, kas ir neatņemama daļa no lēmuma par Eiropas Savienības 2006. finanšu gada vispārējā budžeta izpildes apstiprināšanu, II iedaļa – Padome
   EIROPAS PARLAMENTS,
   ņemot vērā Eiropas Savienības 2006. finanšu gada vispārējo budžetu (1),
   ņemot vērā galīgos Eiropas Kopienu 2006. finanšu gada pārskatus – I sējums (C6-0364/2007) (2),
   ņemot vērā Padomes gada ziņojumu par 2006. gadā veiktajām iekšējām revīzijām, kuru tā iesniegusi iestādei, kas apstiprina budžeta izpildi,
   ņemot vērā Revīzijas palātas 2006. finanšu gada pārskatu par budžeta izpildi un tās īpašos ziņojumus kopā ar pārbaudīto iestāžu atbildēm (3),
   ņemot vērā atzinumu par pārskatu ticamību, kā arī par pakārtoto darījumu likumību un pareizību (4), ko Revīzijas palāta ir iesniegusi saskaņā ar EK līguma 248. pantu,
   ņemot vērā EK līguma 272. panta 10. punktu, kā arī 274., 275. un 276. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 50., 86., 145., 146. un 147. pantu,
   ņemot vērā Reglamenta 71. pantu un V pielikumu,
   ņemot vērā Budžeta kontroles komitejas ziņojumu (A6-0096/2008),

               1.

               atzīmē, ka 2006. gadā Padomei bija pieejamas saistību apropriācijas EUR 626 102 378,31 apmērā (2005. gadā – EUR 586 182 640,52) un to izlietojuma līmenis bija 91,79 %, t. i., mazāks nekā 2005. gadā (96,69 %);

               2.

               atzīmē, ka pēc uzkrājumu principa grāmatvedības ieviešanas 2005. gada 1. janvārī Padomes finanšu pārskati uzrāda pozitīvus gada saimnieciskos rezultātus (EUR 90 578 934) un vienādu summu gan aktīviem, gan pasīviem (EUR 498 579 523);

               3.

               pauž nožēlu, ka atšķirībā no citām iestādēm Padome nesniedz Eiropas Parlamentam gada darbības pārskatu, atsaucoties uz 1970. gada džentlmeņu vienošanos (rezolūcija ierakstīta Padomes 1970. gada 22. aprīļa sanāksmes protokolā) un to, ka Finanšu regulā nav iekļauta šāda prasība; aicina Padomi, lai nodrošinātu lielāku pārskatatbildību plašas sabiedrības un nodokļu maksātāju priekšā, pārskatīt lēmumu nepublicēt un neiesniegt Parlamentam darbības pārskatu;

               4.

               norāda uz konstatējumu Eiropas Revīzijas palātas gada pārskata 10.14. punktā, ka Padome ir pagarinājusi līgumu par telekomunikāciju pakalpojumu sniegšanu Eiropadomes sanāksmēs un šo pagarinājumu nepareizi pamatojusi, atsaucoties uz Finanšu regulas Īstenošanas kārtības 126. panta 1. punkta e) apakšpunktu;

               5.

               šajā sakarībā piekrīt Eiropas Revīzijas palātai, ka pirms līguma termiņa beigām bija jārīko atklāts konkurss; tomēr saprot ārkārtējos apstākļus, kurus Padome minējusi savās atbildēs, proti, ka visi Padomes sekretariāta centieni bija jānovirza uz projektiem, kas saistīti ar ievākšanos jaunajā LEX ēkā; atzīmē, ka 2007. gadā līgums tika vēlreiz pagarināts bez konkursa rīkošanas; tomēr atzinīgi vērtē jaunas konkursa procedūras uzsākšanu, kuras rezultātā 2008. gada jūlijā jāstājas spēkā jaunam līgumam;

               6.

               ar gandarījumu atzīmē, ka Padomei ir izdevies par aptuveni divām trešdaļām samazināt bijušās A un B kategorijas darbiniekiem pirms 1997. gada 31. decembra piešķirtā, bet neizņemtā kompensācijas atvaļinājuma uzkrājumu; atzīmē, ka Padomes administrācija ir izdevusi obligātus norādījumus, kuru mērķis ir līdz 2009. gadam pilnībā likvidēt atlikušo uzkrājumu, un mudina Padomi ievērot pašas noteikto termiņu;

               7.

               atzinīgi vērtē to, ka Padomes Ģenerālsekretariāta jaunie iekšējie komandējumu noteikumi par uzturēšanās izmaksām stājās spēkā 2007. gada 1. jūnijā, t. i., agrāk, nekā Padome sākotnēji bija plānojusi (2007. gada oktobrī) savā ziņojumā, ko tā sagatavoja, atbildot uz Eiropas Revīzijas palātas konstatējumiem attiecībā uz 2005. finanšu gadu;

               8.

               ar gandarījumu atzīmē darba grupas izveidi un tās izdotos ieteikumus nolūkā reformēt Padomes locekļu delegātu ceļa izdevumu atlīdzināšanas sistēmu; atbalsta Padomes nodomu turpināt veikt stingras dalībvalstu iesniegto pārskatu pārbaudes līdz tam laikam, kad pienācīgi darbosies jaunā elektronisko personas karšu sistēma, ko plānots ieviest 2009. gada sākumā;

               9.

               atzīmē, ka Vispārējo administratīvo jautājumu dienestam bija uzdots no 2005. gada 1. janvāra līdz 2007. gada 1. jūlijam cita starpā koordinēt un uzraudzīt iekšējā revidenta ieteikumu īstenošanu, tādējādi aizkavējot viņu veikt paša ieteikumu īstenošanas kontroli; atzinīgi vērtē to, ka šis pienākums ir atkal uzticēts iekšējam revidentam;

               10.

               norāda, ka iepriekš minētā džentlmeņu vienošanās attiecībā uz budžeta iedaļu “Parlaments” paredz, ka “Padome uzņemas negrozīt Eiropas Parlamenta izdevumu tāmi; šī apņemšanās ir saistoša tiktāl, cik izdevumu tāme nav pretrunā ar Kopienas noteikumiem, jo īpaši attiecībā uz Civildienesta noteikumiem un Kopienu pārējo darbinieku nodarbināšanas kārtību, kā arī iestāžu mītni”;

               11.

               atkārtoti pauž uzskatu, ka, ņemot vērā džentlmeņu vienošanās vecumu un būtisko atšķirību starp tās formulējumu un jēgu vai formulējuma interpretāciju, šī vienošanās ir jāpārskata; jebkurā gadījumā pašlaik nav šķēršļu tam, lai Padome, tāpat kā citas institūcijas, tiktu pakļauta parastajai budžeta izpildes apstiprināšanas procedūrai;

               12.

               šajā sakarībā atzinīgi vērtē to, ka Padome un pārējās Kopienas institūcijas piekrīt iedibinātajai praksei, ka Parlaments šo institūciju vadītājiem sniedz apstiprinājumu par to budžeta izpildi, tomēr pauž skaidru kritiku par to, ka Finanšu regulā nav iekļautas nekādas atsauces uz šo procedūru, tikai noteikumi par Komisijas budžeta izpildes apstiprināšanu;

               13.

               aicina nodrošināt pēc iespējas lielāku pārredzamību kopējās ārpolitikas un drošības politikas (KĀDP) jomā; prasa, lai Padome nodrošina, ka atbilstīgi 42. punktam Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (6) Padomes budžetā netiktu iekļauti ar KĀDP saistītie darbības izdevumi;

               14.

               mudina Padomi Eiropas Savienības 2006. finanšu gada vispārējā budžeta II iedaļas “Padome” 3. sadaļā (“Izdevumi, kas radušies, iestādei veicot īpašus uzdevumus”) (7) katrā postenī norādīt izdevumu patieso raksturu, lai Parlaments varētu pārbaudīt atbilstību Iestāžu nolīgumam; patur tiesības attiecīgos gadījumos veikt nepieciešamos pasākumus, ja tiek pārkāpts minētais nolīgums;

               15.

               prasa Padomei sniegt Parlamentam ex-post novērtējumu par individuāliem komandējumiem saistībā ar Eiropas drošības un aizsardzības politiku un ES īpašo pārstāvju darbībām, kas tiekot regulāri pārbaudītas un izvērtētas.

      (1)  OV L 78, 15.3.2006.

      (2)  OV C 274, 15.11.2007., 1. lpp.

      (3)  OV C 273, 15.11.2007., 1. lpp.

      (4)  OV C 274, 15.11.2007., 130. lpp.

      (5)  OV L 248, 16.9.2002., 1. lpp.

      (6)  OV C 139, 14.6.2006., 1. lpp.

      (7)  OV L 78, 15.3.2006., I/273. lpp.


title: Komisijas Lēmums ( 2013. gada 9. decembris ), ar kuru groza Lēmumu 2010/206/ES, ar ko ieceļ dalībniekus grupai tehnisku padomu sniegšanai par bioloģisko ražošanu un izveido rezerves sarakstu

text:
               10.12.2013

               LV

               Eiropas Savienības Oficiālais Vēstnesis

               C 360/13

         KOMISIJAS LĒMUMS
   (2013. gada 9. decembris),
   ar kuru groza Lēmumu 2010/206/ES, ar ko ieceļ dalībniekus grupai tehnisku padomu sniegšanai par bioloģisko ražošanu un izveido rezerves sarakstu
   2013/C 360/09
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Komisijas 2009. gada 3. jūnija Lēmumu 2009/427/EK, ar ko izveido ekspertu grupu tehnisku padomu sniegšanai par bioloģisko ražošanu (1), un jo īpaši tā 4. panta 2. punktu,
   tā kā:

               (1)

               Ar Lēmumu 2009/427/EK Komisija ir izveidojusi ekspertu grupu tehnisku padomu sniegšanai par bioloģisko ražošanu (“grupa”). Ar Komisijas Lēmumu 2010/206/ES (2) ir iecelti grupas pastāvīgie dalībnieki un izveidots rezerves saraksts uz minētā lēmuma piemērošanas laiku, kas beidzas 2013. gada 31. decembrī.

               (2)

               Tehnisku padomu sniegšanai par bioloģisko ražošanu ir būtiska nozīme, ņemot vērā bioloģiskās lauksaimniecības nozares attīstību. Turklāt tā ir vajadzīga, lai nodrošinātu nepārtrauktību attiecībā uz grupas darbu. Tādēļ Lēmuma 2010/206/ES piemērošanas termiņš būtu jāpagarina, un pastāvīgo dalībnieku pilnvaras būtu jāatjauno uz otro trīs gadu pilnvaru termiņu.

               (3)

               Saskaņā ar Lēmumu 2009/427/EK ir jānosaka pastāvīgo dalībnieku trīs gadu pilnvaru termiņš un šā lēmuma piemērošanas termiņš. Tomēr vielu un paņēmienu atļaušanas procedūras, tostarp tehniskās konsultācijas, būs jāpielāgo gaidāmajām likumdošanas norisēm saistībā ar bioloģisko ražošanu, vajadzības gadījumā īsos termiņos. Tādēļ grupas pastāvīgajiem dalībniekiem vajadzētu būt gataviem tam, ka viņu pilnvaras var pārskatīt, ņemot vērā pašlaik notiekošo tiesību aktu pārskatīšanu bioloģiskās ražošanas jomā.

               (4)

               Tā kā trīs pastāvīgie grupas dalībnieki ir atkāpušies, ir lietderīgi no Lēmuma 2010/206/ES II pielikumā iekļautā saraksta iecelt trīs ekspertus kā pastāvīgus dalībniekus. Tādēļ būtu jāatjaunina minētā lēmuma I un II pielikumā iekļautie saraksti.

               (5)

               Tādēļ Lēmums 2010/206/ES būtu attiecīgi jāgroza,

         IR NOLĒMUSI ŠĀDI.
   1. pants
   Lēmumu 2010/206/ES groza šādi:

               1)

               lēmuma 2. pantā datumu “līdz 2013. gada 31. decembrim” aizstāj ar datumu “līdz 2016. gada 31. decembrim”;

               2)

               lēmuma I pielikumu aizstāj ar tekstu šā lēmuma pielikumā;

               3)

               II pielikumā no saraksta svītro šādus vārdus:

                           “—

                              Keith BALL

                           —

                              Michel BOUILHOL

                           —

                              Roberto GARCÍA RUIZ”

         2. pants
   Šis lēmums stājas spēkā tā pieņemšanas dienā.

      Briselē, 2013. gada 9. decembrī

            Komisijas vārdā –

            Komisijas loceklis

         Dacian CIOLOȘ

      (1)  OV L 139, 5.6.2009., 29. lpp.

      (2)  Komisijas 2010. gada 28. septembra Lēmums 2010/206/ES, ar ko ieceļ dalībniekus grupai tehnisku padomu sniegšanai par bioloģisko ražošanu un izveido rezerves sarakstu (OV C 262, 29.9.2010., 3. lpp.).

      PIELIKUMS

            “I PIELIKUMS

                        A.

                           To ekspertu saraksts alfabētiskā secībā, kas iecelti par grupas pastāvīgajiem dalībniekiem uz pirmo pilnvaru termiņu, kas sākas 2014. gada 1. janvārī:

                                    —

                                       Keith BALL

                                    —

                                       Michel BOUILHOL

                                    —

                                       Roberto GARCÍA RUIZ

                        B.

                           To ekspertu saraksts alfabētiskā secībā, kas iecelti par grupas pastāvīgajiem dalībniekiem uz otro pilnvaru termiņu, kas sākas 2014. gada 1. janvārī:

                                    —

                                       Alexander BECK

                                    —

                                       Jacques CABARET

                                    —

                                       Niels HALBERG

                                    —

                                       Sonya IVANOVA-PENEVA

                                    —

                                       Lizzie Melby JESPERSEN

                                    —

                                       Nicolas LAMPKIN

                                    —

                                       Giuseppe LEMBO

                                    —

                                       Robin Frederik Alexander MORITZ

                                    —

                                       Bernhard SPEISER

                                    —

                                       Fabio TITTARELLI”.


title: Komisijas Lēmums (ES) 2017/11 (2017. gada 5. janvāris), ar ko Eiropas Savienības vārdā apstiprina grozījumus protokolā starp Eiropas Savienību un Marokas Karalisti, ar kuru nosaka zvejas iespējas un finansiālo ieguldījumu, kas paredzēts Partnerattiecību nolīgumā zivsaimniecības nozarē starp Eiropas Kopienu un Marokas Karalisti

text:
               6.1.2017

               LV

               Eiropas Savienības Oficiālais Vēstnesis

               L 3/43

         KOMISIJAS LĒMUMS (ES) 2017/11
   (2017. gada 5. janvāris),
   ar ko Eiropas Savienības vārdā apstiprina grozījumus protokolā starp Eiropas Savienību un Marokas Karalisti, ar kuru nosaka zvejas iespējas un finansiālo ieguldījumu, kas paredzēts Partnerattiecību nolīgumā zivsaimniecības nozarē starp Eiropas Kopienu un Marokas Karalisti
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2013. gada 16. decembra Lēmumu 2013/785/ES par to, lai Eiropas Savienības vārdā noslēgtu protokolu starp Eiropas Savienību un Marokas Karalisti, ar kuru nosaka zvejas iespējas un finansiālo ieguldījumu, kas paredzēts Partnerattiecību nolīgumā zivsaimniecības nozarē starp Eiropas Savienību un Marokas Karalisti (1), un jo īpaši tā 3. pantu,
   tā kā:

               (1)

               Ar 10. pantu Partnerattiecību nolīgumā zivsaimniecības nozarē starp Eiropas Kopienu un Marokas Karalisti (2) (turpmāk “nolīgums”), kas apstiprināts ar Padomes Regulu (EK) Nr. 764/2006 (3), ir izveidota Apvienotā komiteja, kuras uzdevums ir uzraudzīt minētā nolīguma piemērošanu un jo īpaši pārraudzīt tā izpildi, interpretāciju un pareizu darbību. X nodaļā protokolā starp Eiropas Savienību un Marokas Karalisti, ar kuru nosaka zvejas iespējas un finansiālo ieguldījumu, kas paredzēts Partnerattiecību nolīgumā zivsaimniecības nozarē starp Eiropas Savienību un Marokas Karalisti (turpmāk “protokols”), un kurš apstiprināts ar Lēmumu 2013/785/ES, ir sīki izklāstīti noteikumi attiecībā uz tās nozvejas daļas izkraušanu Marokas ostās, kura gūta saskaņā ar minēto protokolu.

               (2)

               Apvienotā komiteja 2016. gada 18.–20. oktobrī pulcējās sanāksmē Rabatā, lai pieņemtu dažu protokola īstenošanas noteikumu grozījumus izkraušanas jomā, ievērojot to, ka saistībā ar šā pienākuma izpildīšanu atkārtoti rodas grūtības.

               (3)

               Pirms Apvienotās komitejas attiecīgās sanāksmes Komisija nosūtīja Padomei sagatavošanas dokumentu, kurā bija izklāstīta sīka informācija par paredzēto Savienības nostāju.

               (4)

               Padome saskaņā ar Lēmuma 2013/785/ES pielikuma 3. punktu ir apstiprinājusi paredzēto Savienības nostāju.

               (5)

               Apvienotās komitejas minētās sanāksmes protokola 8. pielikumā ir ierakstīti pieņemtie grozījumi, kuru rezultātā palielinās sankcijas par izkraušanas pienākuma neizpildi un finansiālie stimuli, ko izmanto gadījumos, kad izkrāvumi pārsniedz obligāto robežapjomu, tiek attiecināti uz visām kategorijām, kurām piemēro izkraušanas pienākumu.

               (6)

               Šie grozījumi būtu jāapstiprina Eiropas Savienības vārdā.

               (7)

               Minētie pasākumi būtu jāpiemēro ar atpakaļejošu spēku no 2016. gada 20. oktobra,

         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināti grozījumi, kuri izdarīti X nodaļas 1. un 4. punktā pielikumā protokolam starp Eiropas Savienību un Marokas Karalisti, ar kuru nosaka zvejas iespējas un finansiālo ieguldījumu, kas paredzēts Partnerattiecību nolīgumā zivsaimniecības nozarē starp Eiropas Savienību un Marokas Karalisti, kurus pieņēmusi ar minētā nolīguma 10. pantu izveidotā Apvienotā komiteja un kuri izriet no protokola 8. pielikuma, kas iekļauts šā lēmuma pielikumā.
   2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.
   To piemēro no 2016. gada 20. oktobra.

      Briselē, 2017. gada 5. janvārī

            Komisijas vārdā –

            priekšsēdētājs

         Jean-Claude JUNCKER

      (1)  OV L 349, 21.12.2013., 1. lpp.

      (2)  OV L 141, 29.5.2006., 4. lpp.

      (3)  Padomes 2006. gada 22. maija Regula (EK) Nr. 764/2006 par to, lai noslēgtu Partnerattiecību nolīgumu zivsaimniecības nozarē starp Eiropas Kopienu un Marokas Karalisti (OV L 141, 29.5.2006., 1. lpp.).

      PIELIKUMS

         Ar Partnerattiecību nolīgumu zivsaimniecības nozarē starp Eiropas Kopienu un Marokas Karalisti izveidotās Apvienotās komitejas 2016. gada 18.–20. oktobra sanāksmes protokola 8. pielikums

      X NODAĻA “NOZVEJAS IZKRAUŠANA”

                  1. punkts.

                  “Izkrāvumi”
                  Eiropas Savienības kuģi, kas pieder pie kategorijām, uz kurām attiecas izkraušanas pienākums, un kas ir saņēmuši licenci saskaņā ar šā protokola noteikumiem un izkrauj Marokas ostā, pārsniedzot obligāto izkrāvumu procentuālos apjomus, kādi paredzēti tehnisko datu lapās Nr. 1, Nr. 4, Nr. 5 un Nr. 6, saņem 5 % atlaidi no nodevas par katru tonnu, kas izkrauta, pārsniedzot šo obligāto robežapjomu, un izgājusi caur zivju paviljonu.

                  4. punkts.

                  “Sankcijas par izkraušanas pienākuma neizpildi”
                  Kuģiem, kas pieder pie kategorijām, uz kurām attiecas izkraušanas pienākums, un kas neizpilda šo pienākumu, kā paredzēts attiecīgajās tehnisko datu lapās, var piemērot nākamā nodevas maksājuma palielinājumu 15 % apmērā.